ZAIRA 


TRAGEDIE ÎN CINCI ACTE, ÎN VERSURI 
1732 


În romîneşte de Sergiu Dan 


„Ştiţi că în tragedia maurului din Veneţia, piesă foarte 
înduioşătoare, un soţ işi sugrumă soţia pe scenă şi, cînd biata 
femeie işi dă sufletul, strigă că moare pe nedrept.“ În astfel 
de termeni Împărtăşea Voltaire cititorilor francezi emojla 
resimțită în faţa celebrei scene din Othello, jucată de toate 
teatrele londoneze din septembrie 1726 pînă în februarie 1729, 
răstimp petrecut de scriitor în -capitala Angliei (Scrisori filo- 
zofice, XVIII). Din admiraţia limitată de restricţii faţă de 
marele dramaturg englez „cu idei bizare şi gigantice“, atit de 
străin gustului şi regulilor tragediei clasice franceze, s-a născut 
la Voltaire intenţia de a-i relua unele creaţii pentru a le adapta 
cerințelor poeticii teatrului din ţara sa. „li sînt tributar 
tealrului englez pentru îndrăzneala ce-am avut de a transpune 
pe scenă numele regilor noştri şi cele ale vechilor familii ale 
regatului“, recunoşiea el în prima epistolă dedicatorie a Zairei. 

La originea acestei piese regăsim aşadar un imbold shakes- 
pearean, al uneia din acele creaţii „atit de monstruoase“ dar 
cu „scene minunate“ (Discurs despre iragedie, către lordul 
Bolingbroke, 1731). Dacă în Brutus ezistă numai ceva din 
atmosfera tragediilor politice ale lui Shakespeare, în Zaira 
dorinţa de a rivaliza cu acesta, de a crea, anume, o replică 
la Othello este vădită. O scrisoare a lui Voltaire din 25 iunie 
1732 către Formont, consilier în Parlamentul din Rouen, 
anunță terminarea Zairei în douăzeci şi două de zile şi îi 


caracterizează astfel eroul, pe sultanul Orosman: „Este cel mai 
pasionat, cel mai mindru, cel mai drăgăstos, cel mai generos, 
cel mai gelos — pe bună dreptate — cel mai crud şi cel mai 
nefericit dintre toţi oamenii“. Orosman, sultan al lerusali- 
mului, smuls cruciaților, trebuia să fie un Othello francez, 
un gelos gata să bănuiască şi să ucidă, judecind şi condamnind 
după aparenţe. Dar, totuşi, cîtă deosebire între cele două 
personaje: pasionat, da, însă galant totodată şi măsurat în 
expresii, chiar cînd ai crede că o furie oarbă îl stăpineşte. 
Este patetic în citeva scene, s|işiat între elanuri de iubire 
sinceră faţă de Zaira şi între torturile geloziei, dar nu atinge 
grandoarea epică a modelului său britanic. 

În cadrul istoriei tragediei franceze, Zaira mai are şialte 
semnificaţii: reprezintă o nouă încercare, mai pronunţată şi 
mai izbutită dectt Brutus, de a introduce inovaţii înviorătoare 
într-un gen cu posibilităţi reduse de primenire, după capodope- 
rele lui Corneille şi Racine. Prima noulate a Zairei este su- 
biectul său naţional: acţiunea se petrece la sfirşitul secolului 
al XIl-lea, în Ierusalimul recucerit de musulmani; Zaira, 
iubită de Orosman, căpetenia acestora, este o creştină islami- 
zată şi se dovedeşte a fi sora lui Nerestan, sosit din Franja, 
pentru a răscumpăra pe captivii creştini şi deci, totodată, fiică 
a lui Lusignan, urmaş al cruciaților care au stăpinit Palestina. 
Conflictul ei psihologic opune sentimente familiale iubirii 
Jaţă de Orosman, peste care se suprapun scrupule creştine. 
Blindă, elegiacă, incapabilă de acte eroice, foarte racineană 
sub turbanul şi dulama ei orientală, Zaira, ca şi partenerul 
ei de altfel, suferă de pe urma complicaţiilor acțiunii provo- 
cate de întîmplări dinafara sentimentelor care îi mină unul 
spre altul: moartea li se trage din acel bilet echivoc, inter- 
pretat de sultanul gelos drept un mesaj de dragoste. Ne aflăm, 
deci, în faţa unui procedeu deosebit de al tragediei strict psiholo- 
gice a lui Racine, în care orice progres al intrigii, şi cu atit 
mai mult deznodămintul, era impus de resorturi sufleteşti. 

În sfîrşit Zaira accentua marea noutate introdusă de Voltaire 
în tragedie, anume propaganda filozofică, denunțarea prejude- 
căilor religioase. După 1721, data apariţiei „Scrisorilor persane“ 
de Montesquieu, tema „religia considerată ca obstacol al fericirii 


oamenilor“ devine curentă. Zaira şi Orosman ar ji putut fi fe- 
riciți dacă familia ei creştină n-ar fi influenţat-o, făcind-o şo- 
văitoare în faţa iubirii unui „păgin“. Ea însă, voliairiană 
la început, leagă religia de moravurile unei societăţi: 


'Trăind pe lingă Gange cu aş fi fost brahmană, 
lar la Paris creştină; aici sînt musulmană (I, 1). 

Lusignan îndeosebi dă dovadă de acel fanatism religios pe care 
iluminismul îl va denunța tot mai consecvent. 

Abia eliberat din captivitate, el nu admitea ca |iicu-i regăsită 
să fie mahometană. 

Atitudinea anticatolică a lui Voltaire se manifestă puternic în 
unele replici tăioase ale acestui rege detronat. 

Îndată după redactare, tragedia a fost prezentată Comediei 
Franceze, care a pus-o neîntirziat în repetiţie şi a reprezentat-o 
prima oară la 13 august 1732. O scrisoare a lui Voltaire către 
La Roque, directorul revistei Le Mercure, publicată în numă- 
rul din acea lună a periodicului, ezplica pe larg subiectul şi 
intenţiile piesei: „Este singura tragedie de dragoste pe care am 
făcut-o", asigura el. Succesul astfel întreţinut i-a fost mare şi 
durabil. Anul următor (1733), Zaira era tipărită la Rouen, 
în oficina lui Jose pentru editorul parizian J.B. Bauche. 

Acţiunea se petrece în seraiul Ierusalimului 


ACTUL ÎNTII 


SCENA I 


Zaira, Fatma 


FATMA 


Frumoasa mea Zaira, nu mi-ar fi dat prin minte 
Că-n tine aste locuri trezesc noi simțăminte. 
Ce soartă fericită, ce doruri mîngiioase 
Schimbat-au zile negre în zile luminoasc? 

Cu inima-mpăcată eşti mai fermecătoare, 
Privirea-ţi fără lacrimi, acum scînteietoare, 
N-o mai întorci spre ţara ferice, de departe, 
Pe unde se legase francezul să te poarte. 
Nu-mi mai vorbeşti de-acele meleaguri fericite 
Unde un neam slăveşte femeile iubite, 

Cum frumuseţii tale la fel i se cuvine; 

Soții, cle-s privite oriunde ca regine, 

Le este traiul liber, nicicind nu sint păzite, 
Nu teama le silește a fi femei cinstite. 

La libertatea astu nu mai rivneşti tu oarc? 
Sclavia în seraiul cu-asprimi întristătoare 

Au nu te mai apasă cum îmi spuneai ades? 
Între Solym şi Sena, Solymul l-ai ales? 


ZAIRA 


Nu poţi dori ce nu vezi şi n-ai văzut vreodată. 
Ne-aduse-aici ursita, lîngă Iordan, altdată. 


Într-un serai închisă, chiar din copilărie, 
Deprinsă mi-este mintea c-aşa e dat să fie. 
Lăsată-am fost de lumea pierită pentru mine 
Sultanului ce astăzi sub legea lui ne ţine. 
Nu-l ştiu decit pe dinsul în slavă şi putere: 
Pe Orosman nădejdea ce mi-a rămas îl cere. 
Zădarnic vis e restul. 


FATMA 


Zaira, l-ai uitat 
Pe-acel francez prieten, jurind înduioşat 
Că va veni să sfarme, el, lanţul de sclavie? 
Cum îl priveam uimite de mîndra-i corbicie! 
S-acoperi de faimă în lupta îndirjită 
Cind armia creştină fu la Damasc zdrobită. 
Lui Orosman plăcuse dirzia-i nenfricată 
Şi l-a lăsat să plece în ţara-i depărtată. 
Noi așteptăm și astăzi din mindra-i bunătate 
Tributul să-l plătească pe-a noastră libertate. 
A fost doar o speranţă ce-n van ne-a legănat? 


ZAIRA 


Se poate ca puterea să nu-l fi ajutat. 

Mereu tot aşteptindu-l doi ani au şi trecut, 
Iar prizonierul, Fatma, strein necunoscut, 
Făgăduieşte multe, puţine-are să ţie, 

Şi jurăminte face cit este în robie. 

El s-a legat să smulgă pe zece-oşteni creștini 
Din lanţul care-i ţine aici, printre streini, 
Altfel, să-şi ceară lanţul din care a fost scos! 
Curaju-i îmi plăcuse, deşi fără folos; 

Să nu mai gîndim, Fatma, la ce-a fost înainte. 


FATMA 


Dar dacă; totuşi, dinsul legat de jurăminte 
Acuma s-ar întoarce... 


ZAIRA 


E prea tirziu acum. 
Schimbate-s toate, Fatma, și nu mai sînt nici... 


FATMA 
Cum? 
Ce vrei să zici cu asta? Ce taină nepătrunsă? 


ZAIRA 


Ah! A Zairei soartă n-o mai pot ține-ascunsă. 
Sultanul vrea ca taina lui nimeni să n-o știe, 
Dar inima mea, Fatma, spre tine mă îmbie. 

De vreo trei luni încoace, de cind ai fost purtată 
Departe de-aste ţărmuri, cu alte roabe-o dată, 
Vrind cerul ca durerea să nu ne mai apese 

Pe cel ce-o să ne-ajute cu mina-i îl alese. 
Stăpinul nostru falnic, măreţul Orosman... 


FATMA 
Dar ce-i cu el? 


ZAIRA 


Ei bine, acest slăvit sultan, 
Care a-nvins creştinii, o, Fatma, mă iubește... 
Îți înțeleg uimirea... obrazul tău roşește... 
Să nu-ți închipui însă vreo tristă înjosire, 
Că-i jinduiesc suspinul sau că a lui privire 
Mi-ar fi adus ocara iubirii trecătoare 
Şi rușinoasa cinste să-i fiu o ţiitoare. 
Mindria noastră, Fatma, făcută din sfială, 
În inima-mi veghează și nu-i o vorbă goală. 
Decit o înjosire, mai binc-aș vrea să fiu 
n lanţuri ferecată sau chiar într-un sicriu. 
Vei fi uimită poate că strălucita-i slavă 
Neprihănit se-nchină la vraja mea firavă, 
Şi dintre toate cite rivnesc a-i fi iubite, 
Privirile-i asupră-mi le simt că-s aţintite. 

Ca mini, prin cununie, peste-uneltiri mișşele, 
Al meu va fi în ciuda potrivnicelor mele. 


FATMA 


La mindra-ţi frumuseţe e dreaptă-așa răsplată; 
De simt o măgulire, nu sînt de fel mirată. 
Să-ţi fie fericirea deplină, de se poate! 
Supusă bucuroasă-ţi voi fi, la rind cu toate! 


ZAIRA 


Să fim deopotrivă în viaţa fėricită! 
Mai dulce o să-mi pară cu tine împărțită! 


FATMA 


Numai să-ndure cerul această cununie 

Şi facă el ca astă ursită măreție 

Ce-i zicem fericire, ades cu-nșelăciune, 

În suflet să nu-ţi lase tristeţi şi-amărăciune! 

Nu simţi în tine, tainic, un friu să te reţină? 
Nu-ţi mai aduci aminte că te-ai născut creștină? 


ZAIRA 


De ce-mi vorbeşti de astea? De ce acest cuvint? 
Vai, Fatma mea iubită, mai știu eu cine sint? 
Nu s-a-ndurat nici cerul să ştiu al meu trecut. 
Nu mi-a ascuns el neamul din care m-am născut 


FATMA 


Dar Nârestan, ca tine, născut sub cer strein, 
Ţi-a spus c-al tău părinte purta nume creştin; 
Dar ce zic? Acea cruce asupra ta aflată, 
Podoabă a prunciei, prin grija mea păstrată, 
Cel semn creștin ce-ascuns e privirii dușmănoase 
Sub marea strălucire a trudei migăloase, 
De-atitea ori cu crucea cu te-am împodobit, 

Şi poate-n mina ta e zălogul tăinuit 

Ce înadins asupră-ţi ca semn a fost lăsat, 
Chiar al credinţii-n Domnul pe care l-ai uitat. 


ZAIRA 


Eu n-am altă dovadă, dar sufletu-mi sfiit 

Nu crede-n Dumnezeul urit de-al meu iubit. 
Obişnuinţa, legea, din cei mai fragezi ani 
M-aduse la credinţa acestor musulmani. 

Tot ce-n copilărie ni s-a virit în minte 
Numim apoi năravuri, credinţe, simţăminte; 
Trăind pe lingă Gange eu aș fi fost brahmană, 
Iar la Paris creştină; aici sint musulmană. 
Tot ce sîntem ne vine doar din învăţătură; 
Părinţii sapă-n inimi întiia trăsătură 

Pe care vremi și pilde o adincesc apoi 

Şi o mai poate şterge doar Dumnezeu din noi. 
Adusă-n aste locuri, ai fost înlănţuită 

Atunci cînd mintea-ţi coaptă, la vîrsta potrivită, 
Putea să te ajute cu ale ci lumini, 

Dar eu din leagăn, roabă, trăind la sarazini, 
Am cunoscut credinţa creștină prea tirziu; 

E drept că împotrivă-i nu m-au silit să fiu. 
Privind această cruce, fără să vreau, fiori 

De spaimă şi sfială simţeam adeseori, 

Dar o rugam să-mi vină într-ajutor nainte 
De-a fi avut eu chipul lui Orosman în minte. 
Cinstesc cu drag aceste creştine legi miloasc; 
Şi Nerestan adesea îmi spuse că-s frumoase. 
Aceste legi te-ajută necazuri să străbaţi 
Şi-nduioşind pe oameni, pe toţi îi face fraţi. 
Siliţi să se iubească, sint fericiţi, firește. 


FATMA 


De ce-mpotriva lor, deci, azi inima-ţi vorbește? 
Robită pe vecie la legea musulmană 
Creștinilor, de-acuma, tu le vei fi dușmană 
Luind de soţ semeţul care i-a biruit. 

ZAIRA 


Să-i dea în dar iubirea cine n-ar fi rivnit? 
În slăbiciunea asta îmi recunosc o vină: 
Fără iubirea-i, poate c-aș fi ajuns creştină; 
Poate că legii tale și jertfe-aș fi-nchinat, 
Dar dinsul mă iubeşte şi toate le-am uitat. 
Pe Orosman îl văd doar şi inima-mbătată 
De fericire-i plină, ştiindu-se-adorată. 

La vraja-i te gindeşte, la faptele-i întregi, 
La braţul său puternic ce-a-nvins atiţia regi, 
La fruntea lui senină ce slava i-o-ncunună; 
Nici nu-ţi vorbesc de sceptrul ce-n mina-mi vrea să pună 
O, nu, recunoştinţa-i prea slabă mulţumire 
Și nu-i tributul vrednic de marea lui iubire. 
Iubesc pe Orosman doar şi nu coroana lui, 
Lui, singur, dragă Fatma, iubirea i-o dădui. 
Se poate să mă-nșele un gind mingiietor, 
Dar dacă, judecindu-l, un cer necruţător 
Lui Orosman osindă i-ar da să stea-n robie 
Şi Siria ar pune-o sub legea mea să fie, 

Ori dragostea mă minte, ori Zaira e-n stare 
La ea ca să-l înalțe, la dinsul să coboare. 


FATMA 
Se-ndreaptă pași încoace; c Orosman, firește. 
ZAIRA 


Simţeam că e iubitul, chiar inima-l vestește. 
De două zile, Fatma, plecase din palat 
Și iată că se-ntoarce de dorul meu chemat. 


SCENA IlI 
Orosman, Zaira, Fatma 
OROSMAN 


Virtuoasa mea Zaira, vreau, pînă ce cununa 
Uni-va soarta noastră de-acum pe totdeauna, 


Să-ţi spun ca musulmanul, drept, fără ocolire, 
Ce plănuiri şi ginduri am despre-a mea iubire. 
Acei sultani la care stă lumea să se-nchine 

Au drepturi şi-obiceiuri nevrednice de mine. 
Eu ştiu c-a noastră lege prielnică plăcerii 

Nu pune friu dorinţei şi stavilă puterii, 

Că pot după poitire să dărui dezmierdare 
Ibovnicelor mele-așternute la picioare, 

Şi, vieţuind în pace la sînul desfătării, 

Să poruncesc de-acolo la treburile ţării. 

E dulce trindăvia, dar urma ei e rea: 

Atiţia regi în juru-mi au fost învinşi de ea, 
Cind Mahomet i-alese urmașii lui să fie; 

Vezi tremurind califii în biata lor trufie, 
Culcaţi doar pe ruine ce-au fost altar și tron; 
Ei lincezesc nevolnici și trişti în Babilon, 

Ei, care-ar fi şi astăzi asemeni cu acei 
Strămoşi, stăpini ai lumii, dac-ar fi fost ca ei! 
Bouillon le-a smuls Solymul și Siria deodată, 
Dar, vrind să pedepsească o tagmă blestemată, 
Allah chemase braţul lui Saladin, sultanul; 
Dup-a lui moarte tata a-ngenuncheat Iordanul, 
Iar eu, moștenitorul acestei măreţii, 

Stăpiîn plăpind al unei firave-mpărăţii, 

Eu văd creștinii mîndri și însetaţi de pradă 
Cum din apus încoace se năpustesc grămadă. 
Cînd goarna bătăliei îşi va rosti cuvintul, 

Din Nil la Marea Neagră cutremurind pămîntul, 
Nu vreau, pradă iubirii cu dulcile-i momele, 
Într-un serai să-mi curgă, tînjind, zilele mele. 
Zaira, şi iubirea, şi slava-s mărturie 

Că n-oi alege altă iubită şi soţie; 

Și inima-mpărțind-o între război şi tine 

Eu îţi voi fi prieten și soţ, cum se cuvine; 
Şi să nu crezi că cinstea soţiei credincioase 

O las în paza-acelor dihănii duşmănoase 

Ce străjuiesc seraiul, din Asia aduse, 

Unelte ticăloase sultanului supuse. 

La cinstea ta iubirea mea ştie să se-nchine, 
lar cit despre virtute, cu mă încred în tine. 
Cind inima acum și-a dat mărturisirea, 

Tu simţi că-n tine numai și-a pus ea fericirea, 
Şi înţelegi prea bine ce suferinţă-amară 

Mi-ar tulbura viaţa făcînd din ea povară, 
Dac-ale mele daruri le vei primi, naivă, 
Numai cu simțămintul că-i faptă milostivă. 
Eu te iubesc, Zaira, şi-aştept cu-nfiorare 
Iubirea să răspundă iubirii arzătoare, 

Căci sufletu-mi aşa e: ce vrea, vrea cu căldură, 
O dragoste uşoară lui i se pare ură. 

În tot ce simt așa sint, dogoritor din fire, 

Şi vreau, peste măsură, să am a ta iubire. 

De inima ţi-e prinsă de-acelaşi simţămiînt, 

Eu mă cunun cu tine, dar fac un legămint: 
Acea primejdioasă, fierbinte-mbrăţişare 

A cununiei noastre de nu va fi în stare 

Ferice să te facă, aşa cum ai rivnit, 

Pe mine să mă facă pe veci nenorocit. 


ZAIRA 


Nenorocit, stăpine, tu! Inima-ţi cuminte 
Și-a-ntemeiat norocul pe-a mele simţăminte; 
Or, dacă el atirnă de tainicul meu foc, 

Ce muritor vreodată avu mai mult noroc! 
Aceste nume scumpe, de soţ și de iubit, 
Ne-nciîntă deopotrivă, dar mai deosebit 

E pentru mine gîndul plăcut, măgulitor, 

Să recunosc, stăpine, ca binefăcător 

Pe cel ce-mi ţese soarta cu mîna lui slăvilă, 
Să ştiu că sint aceea de dinsul făurită, 
Să-nchin a mea iubire viteazului ales. 

lar dacă dintre inimi supuse m-ai cules, 

Și ochiul tău spre mine l-ai aplecat, senin, 
Alcgerea-ţi augustă, tu... 


SCENA III 


Orosman, Zaira, Fatma, Corasmin 


CORASMIN 
„Acel sclav crestin 
Care şi-a dat cuvintul că se va-ntoarce-n ţară 
Și l-ai lăsat, stăpiîne, să plece, e afară. 
Venit acum din Franţa, el cere să-ţi vorbească. 
FATMA 


O, cerule! 


OROSMAN 
Să intre. De ce să zăbovească? 


CORASMIN 


La-ntiiul zid de piatră el s-a oprit gi-așteaptă. 
Credeam că nu se cade privirea-ţi înțeleaptă 
Pe un creştin să-ndure în acest loc slăvit. 


OROSMÂN 


Să vină. În tot locul, cu rostul cuvenit 

E slobod de-azi-nainte să vină orişicare 
Să-și minglie privirea cu-a mea înfățișare. 
Eu nu pun preţ pe legea temută din trecut, 
Făcînd din legi tiranii cu chipul nevăzut. 


SCENA IV 
Orosman, Zaira, Fatma, Corasmin, Nerestan 
NERESTAN 


Slăvit vrăjmaș pe care creștinii îl cinstesc, 
A noastre jurăminte vin azi să le-mplinesc. 
Eu c-am ţinut pe toate, doar tu să te-nvoiești. 

Ţi-aduc pentru Zaira tributul ce-l poitești, 
Tribut şi pentru Fatma cu zece cavaleri 

Pe eare-i ţine astăzi Solymul prizonieri. 

Le vine libertatea, din vina mea, tirzie; 

Eu m-am întors: urmează ei liberi toţi să fie. 
Sultane, ţine-ţi vorba, tu n-ai de ce-i mai ţine, 
Căci chiar din clipa asta ei liberi sint, prin mine! 
Dar, sfărimiînd lor lanţul, plătind întreg tributul, 
Eu nu-ţi ascund, sultane, că mi-am sleit avutul. 
Speranţa fericită e-acum fără temei, 

Să fac şi pentru mine la fel ca pentru ci. 

Tot ce-mi rămîne este doar mindra sărăcie. 

Am izbutit creștinii să-i smulg din grea robie; 
Cu cinste, jurămintul, cum vezi, l-am împlinit. 
Mi-ajunge. Vin la tine să fiu inlănţuit. 

Sint prizonier. De-acuma aici chezaș voi sta. 


OROSMAN 


Sint mulţumit, creştine, de îndrăzneala ta. 
Dar nu cumva trufia măgulitor te-mbie 

Pe Orosman să-ntuneci cu-a ta mărinimic? 
Îţi dărui libertatea, cu-averea-ţi pleacă iar, 
ȘI la tributu-ţi de-aur adaugă-al meu dar: 

n locul celor zece creştini ce-s prizonieri, 
Eu îţi voi da o sută; tu n-ai decit să-i ceri. 
Să plece și să ducă în ţara voastră veste: 

Și cinste gi-omenic în Siria mai este. 

Plecind din aste locuri să judece mai bine: 
Francezilor sau mie, cui ţara se cuvine. 

A mea mărinimie pe-acești creștini ţi-i lasă, 

Doar Lusignan, cu ceilalţi, nu va pleca acasă, 

El singur să rămînă, căci temeri mă încearcă 
Gindind să-l las din mînă, în ţara-i să se-ntoarcă. 
El e francez din neamul care domni-n Solym 

Şi dreptu-i la domnie, nelegiuit, îl ştim, 

Acesta este-al soartei judeţ neimblinzit: 

De mă-nvingea pe mine, eram eu osindit. 

Pe Lusignan robia cu lanţu-i o să ţină, 
Nicicînd n-o să mai vadă a soarelui lumină. 

Îl pling; să-mi ierţi aceste nevoi necruțătoare 
Ce sint doar rămăşiţe de-asprimi şi răzbunare. 
lar cit pentru Zaira, ţi-o spun, fără ocară, 
Averea ta n-ajunge ca s-o mai scoţi din ţară; 
Francezii tăi cei nobili, cu regii lor deodată, 
S-ar incerca zădarnic din mîna mea s-o scoată. 
Te du acum. 


NERESTAN 


Dar ce-aud? Ea s-a născut creștină. 
Eu ţi-am primit cuvintul cu-ncredere deplină, 
Iar Lusignan, sărmanul, bătrin nenorocit... 


OROSMAN 


Voința mea, creştine, ţi-am spus-o lămurit. 
Cinstesc a ta virtute. Purtarea ta semeaţă 

Mă scoate-nsă din fire cu vorba-ți îndrăzneață. 
Ci du-te. Cind lumina va-ncepe să mijească 

Eu vreau ca-n a mea ţară să nu te mai găsească. 


(Nerestan iese.) 


FATMA 


Doamne, ajută-ne pe noil 


OROSMAN 


lar tu, Zaira, cată 
De ia în stăpinire palatul meu, îndată. 
Vreau toţi să ţi se-nchine smeriţi: tu ești sultana; 
Voi porunci şi nunta care-ţi va da coroana. 


SCENA V 


Orosman, Corasmin 


OROSMAN 


Ei, Corasmin, dar sclavul nccredincios ce vrea? 
Ofta, văzui, intr-una cu ochii-ntorși spre ca. 
Tu ai băgat de seamă? 


CORASMIN 


Ce tot vorbeşti, stăpine? 
Lași bănuieli geloase minciuna să-și îngine? 


OROSMAN 


Gelos, eul Pin-acolo mindria-mi nu coboară 
Să-ncere eu chinul groaznic, ce rușinoasă-ocară! 
Iubirea mea cu ura să aibă-asemănare! 

Gelosul totdeauna îmbic la trădare. 

Eu văd că doar iubirii iubita mea-i robită 

Și mă închin la dinsa cu dragoste smerită. 

Mai mare mi-e iubirea ca slava-mi lăudată; 
Nu sînt gelos, dar dacă voi fi totuşi vreodată 
Şi-n inimă... Ah, nu vreau de-ăst gînd să fiu atins! 
De-o dulce bucurie mi-e sufletul cuprins. 

Hai, du-te, pregătește în grabă toate cele, 
Să-mi împletesc viaţa cu a iubitei mele. 

La treburile ţării eu voi jertfi un ceas 

Și-oi închina Zairei din zi ce-a mai rămas. 


ACTUL AL DOILEA 


SCENA I 
Nârestan, Chatillon 


CHATILLON 


O, Nerestan, ca nimeni viteaz mărinimos, 

Trimis de Dumnezeul miîntuitor, milos, 

Pe-atiţi creştini să-i mintui din neagra lor robie, 
Ci-arată-te și gustă din dulcea bucurie 

De-a regăsi prieteni plingindu-ţi la picioare 

Și sărutindu-ţi mina care i-a scos din fiare. 
Mulțimea lor spre poarta seraiului se-ndreaptă, 
Viteazule, te-arată privirilor ce-așteaptă. 

Uniţi pe veci, sub Line, ce-adus-ai miîntuire... 


NERESTAN 


Tu, Chatillon cel falnic, mi-aduci aşa cinstire! 
Francez, eu datoria-mi făcui cum am crezut 
Şi-n locul meu tu însuţi la fel ai fi făcut. 


CIIATILLON 


Fireşte, orice nobil, creștin şi luptător 
Credinței să-și jertfească şi viaţa e dator; 
La fericiri s-ajungem, aşa sintem sortiţi, 
Uitind de noi, să facem pe alții fericiţi, 


Și fericit cui cerul a dat acca putere 

Să-gi împlinească fapta cum datoria-i cere. 

Ca jucării sărmane, ne-a pus soarta să fim 
Francezi în grea restriște, robi veşnici în Solym, 
Unde, uitaţi în lanţuri de restul omenirii, 

Am fost lăsaţi de tatăl lui Orosman pieirii: 

Nu mai vedeam noi Franţa vreodată, fără tine. 


NERESTAN 


Dumnezeu, seniore, slujitu-s-a de mine; 

Lui Orosman, el singur, asprimea i-a-ndulcit. 
Dar fericirea asta, cc-amestee otrăvit! 

Acest sultan trufaş e şi,-n mirgava-i blindeţe, 
Cu-a sale binefaceri împrăștie tristețe l 

Și Domnul ce mă vede şi mă aude ştie 

Că singura mea grijă fu sfinta-i măreție. 

Doar pentru el sint toate: speram s-aduc, smerită, 
Pe fata cea frumoasă din leagănu-i răpită 

De mult, cu mine-odată, de crudul Noradin, 
Atuncea cînd vrăjmașul, urind tot ce-i creștin, 
În Siria scăldată de sînge-n vremea ceea 

Pe Lusignan îl prinse, învins în Cezareea. 
Cregtinii m-ajutară şi-am izbutit să fug, 

Dar cînd trei ani trecură m-am reintors la jug; 
Iar la Paris plecat-am doar pe cuvintul dat; 
Zănatecă speranţă în gînd am mingiiat, 

S-o duc şi pe Zaira la curtea strălucită 

Unde virtuosul Louis stă-n slava-i fericită; 
La rivna mea, regina atoatesimţitoare 

Întinse de pe tronu-i o mină-ocrotitoare; 

Şi, în sfîrşit, cînd vine-acea clipă aşteptată, 
Sortită de la sinul sclaviei să o scoată, 

Ei o rețin... Dar ce zic? Zaira însăşi, ca, 
Uitind pe toţi creştinii, pentru sultan, nu vrea... 
Să nu ne mai gindim dar... Răspunsu-i nemilos 
M-a copleșit, seniore, şi mult mai dureros: 
Nădejdea ce creștinii nutreau e-acum trădată. 

CHATILLON 


Îmi dau eu libertatea şi chiar viaţa-mi toată 
Pentru dinșii; seniore, fă ce ştii cu ele. 


NERESTAN 


Lusignan, seniore, ţinut în lanţuri grele, 
Vlăstar din seminţia ce-atiţi viteji a dat, 
Cu slava-i de războinic ce-n lume-a răsunat, 
Pe el, ce din Bouillon e viteaz coboritor, 
Nu-l vor avea creștinii, cu tot oftatul lor. 


CHATILLON 


Dacă-i aşa, atuncea, ţi-c fapta în zadar: 

Care oștean şi-ar fringe, nedemn, lanţul barbar, 
Lăsindu-şi căpitanul prin temnițe străine? 
Pe Lusignan, acesta, tu nu-l cunoşti ca mine. 
Lui Dumnezeu te-nchină că-ndurător a vrut 
Ca să te fcricească, tirziu să fii născut, 

Mult după ce trecură vremi vesnic blestemate, 
Nenorocite vremuri cu zile-nsingerate 

Cind am văzut cetatca luată de strămoși 

Cu sfintele ei ziduri, sub jug de ticăloși. 
De-ai fi văzut, o, ceruri, şi templul părăsit 
Şi pîngărit mormîntul Celui de noi slujit, 
Să fi văzut părinţii murind lingă copii, 
Pierind lingă altare, arzind ca torţe vii, 

Și cel din urmă rege al nostru, girbovit, 

Chiar peste muribunzii săi fii, măcelărit, 
Iar ultima mlădiţă din neamul de eroi 

În clipele cumplite ne-mbărbăta pe noi. 
Printre ruini de temple și morţii grămădiţi, 
Printre învingătorii cu-nvinșii-nvălmăşiţi, 
El sabia-nvirtind-o nenduplecat, cu-o mină, 
Vărsa în valuri sînge prin armia păgină, 

Iar cu cealaltă mină făcea plin de mîndrie 

Al crucii semn, ca spaima s-o vire-n păginie, 

Strigind: „Francezi, rămîneţi cu inima creștină!“ 
Atunci, acoperindu-l cu-aripa-i de lumină, 
Cel preaînalt, ce și-astăzi ne mîntui de jale, 
Mergea călăuzindu-l în drumurile sale; 

Iar întristata gloată-a creştinilor, scăpată, 
Ajunse-n Cezareea cu noi toţi, deodată. 

Acolo cavalerii porniră-a se-nţelege 

Pe Lusignan s-asculte, el să ne dea o lege. 
Dar Dumnezeu nu-ndură a omului trufie 

Și, umilind-o, n-a vrut virtutea să ne fie, 

Aşa cum se cuvine, în viaţă, răsplătită; 
Zădarnic pentru dinsul am dus luptă-ndirjită |! 
Grozava amintire mă macină şi-acum: 
Ierusalimu-n flăcări se prefăcea în scrum, 
Cind, ascunzișul nostru a fost trădat, vindut 
De-uh grec viclean pe mîna vrăjmașului temut; 
Pirjolul care arse Sionul se întinse 

Şi Cezareea toată în flăcări o cuprinse; 
Treizeci de ani de lupte luară-astiel sfirșit; 
Pe Lusignan acolo-l văzui înlănţuit. 
Nepăsător şi mindru, nu izbuteau să-l mişte 
Decit ai săi tovarăşi căzuţi în grea restriște; 
De-atuncea, seniore, el zace în robie, 

Albit în închisoare, pe unde, nu se ştie; 
Lumina pîn'la dinsul nu poate să străbată, 
De Asia uitate și de-Europa toată. 

E crîncena lui soartă — şi cine ar putea 
Ferice să se creadă cind el e-n jale grea? 


NERESTAN 


E drept, doar un sălbatic s-ar crede fericit! 

Ah! Cum urăsc eu soarta care ne-a despărţit! 

Cum m-ai plimbat cu vorba-ți spre dinsul, spre trecut! 
Îi știu nenorocirea; cu ea doar m-am născut; 
Dar, ascultind-o iarăși, durere simt neștearsă, 

Căci temniţele-aceste şi Cezareea arsă 

Sint primele priveliști, tristeţi ce n-aveau nume, 
Care-mi izbiră ochii abia deschişi în lume. 

Atunci ieşeam din leagăn; vedenii-nsingerate, 
Ca-n trista- -ți povestire, rămas-au neuitate. 

Cu toţi creștinii- n templu, jertfiți printre Tuine, 
Cițiva copii, seniore, acolo stringi cu mine, 
Toţi smulgi de mîini scăldate în singe cald de lingă 
Înfricogate mume ce nu-ncetau să plingă. 

Am fost aduși, pe urmă, într-un palat regesc, 
Chiar în seraiul unde acum te întilnesc, 

Zaira şi cu mine, crescuţi de Noradin, 

Zaira care astăzi... o, iartă-mi un suspin, 
Pentr-un barbar, smintită de ăst loc blestemat, 
De Dumnezeul nostru şi-al ei s-a lepădat. 


CIIATILLON 


La musulmani acesta-i un gind de viclenic: 
Creştini să amăgească, chiar din copilărie. 

Eu binecuvintez deci pe Domnu-ndurător 

Care din anii fragezi te-a scos din mina lor. 
Dar şi Zaira asta, seniore, însăși ca, 

Care-a uitat creştinii pentru sultan, "de-ar vrea, 
Cu trecerea ce-o are, să ne ajute-acum.. 
Şi-alege Domnul, braţul — şi ce ne pasă, cum? 
Mă crezi? Și înțeleptul Şi dreptul-credincios 
Chiar din nelegiuire ştiu trage un folos. 


Pe Orosman iubindu-l Zaira e în stare 
S-aducă îmblinzire în inima lui mare, 
Redindu-ne viteazul ce-n temniță-i ţinut; 
Și Orosman îl plinge cind nu mai e temut. 


NERESTAN 


Dar oare ca să-și frîngă, el, lanţul ticălos, 
Se va-nvoi, viteazul, cu tirgul ruşinos? 

Şi de s-ar învoi chiar, cum aş putea eu oare 
Să aflu la Zaira o clipă de-ascultare? 

Şi Orosman voi-va cind are-n mînă soarta? 
La glasul meu, seraiul își va deschide poarta? 


Şi dacă, pîn’ la urmă, în faţa ei mă lasă, 
Pot oare-avea nădejde la o necredincioasă, 
Cind chiar înfățișarea mea pare s-o înfrunte 
Şi cînd a ei rușine e scrisă pe-a mea frunte? 
E jalnic, seniore, ca sufletul semeţ 
Să ceară sprijin celor ce-s vrednici de dispreţ: 
Cind nu te-ajută-i groaznic, cînd bine-ţi vor, 
rosești. 


CHATILLON 
Pe Lusignan să nu-l uiţi. Gindește să-l slujești. 


NERESTAN 


Fie. Dar pin’ la dinsa, ce drumuri ar putea... 
Pași către noi se-ndreaptă... Dar ce văd? Este ca. 


SCENA li 
Zaira, Chatillon, Nerestan 


ZAIRA 
(călre Nérestan) 


Viteaz francez, ascultă, sultanul m-a-nvoit 
Ca să vorbesc cu tine; deci poți fi liniștit. 
Amarnica dojană goneşte-o din privire 

Şi potolește-mi astfel a inimii zvicnire. 

Ne temem, seniore, și amindoi roşim; 
Doresc și totodată mă tem să ne privim. 
Legaţi unul de altul cu viaţa deodată, 
Copilăria noastră a fost întemniţată; 
Împovăraţi de soartă cu-aceleaşi grele fiare, 
Făcu prietenia să pară mai uşoare. 

Eu am gemut adesea de cînd ai fost plecat, 
Din ziua-n care cerul prin Franţa te-a purtat; 
Te-am revăzut, pe urmă, iar sclav aci-n Solym; 
Atunci ne-ngăduiră mai slobod să vorbim, 


Şi sclavă în mulţimea de sclave-nvălmășită, 
Cind de sultanul mindru nici nu eram privită, 
Tu ai cătat din milă sau din mărinimie, 

Sau poate mai degrabă doar din prietenie, 
Tribut s-aduci din Franţa de slavă-ncununată 
Pentru răscumpărarea Zairei cea-ntristată. 

Tu ai adus tributul; dar cerul te-a minţit 
Căci în Solym, departe de tine, m-a oprit. 

Cu toate că norocul azi calea mi-o aţine 

Nu pot decit în lacrimi să mă despart de tine. 
A tale fapte bune mereu o să m-alinte 

Și scumpă o să-mi fie aducerea-aminte; 

Mă voi sili ca tine s-alin dureri ce cheamă, 

Să ocrotesc creştinii, să le ţin loc de mamă. 
Mi-s dragi năpăstuiţii pe care îi slujești... 


NERESTAN 
Să-i ocrotești! Tu care acum îi părăsești! 
Tu care calci cenuşa lor sfintă în picioare, 
Pe Lusignani cu slava în veci nepieritoare... 
ZAIRA 


Mă-nchin lor, seniore, şi fring lanțul amar 

Aceluia dintr-înşii ce-i ultimul vlăstar; 

Eu vi-l redau acuma, smuls din a lui robire, 

Pc-acel care vă este nădejde şi iubire; 

Da, Lusignan e liber și-l veţi vedea îndată. 
CHATILLON 


O, ceruri! Vom avea iar un sprijin şi un tată! 
NÉRESTAN 
Creştinii-ţi datorează acest cap mult iubit! 


ZAIRA 


Fără să am nădejde, să-l cer am îndrăznit; 
Mărinimos, sultanul, îndată mi l-a dat; 
Acum ni-l vor aduce. 

NERESTAN 
Mi-e sufletul mişcat! 


ZAIRA 
Al lacrimile-aceste l-ascund privirii mele; 
m lincezit ca dinsul în lanţurile grele 
1 Cum să nu te miște durerea ce te-apasă? 
NERESTAN 


Cită virtute, Doamne, la o necredincioasă! 


SCENA Il 


Zaira, Lusignan, Chatillon, Nérestan, mai mulţi 
sclavi creştini 


LUSIGNAN 


Dintr-un lăcaş al morţii au cine mă recheamă? 
rintre creştini mă aflu? Mi-s pașii plini de teamă. 
Ci arătaţi-mi drumul... Durerile cumplite 
-au gubrezit mai tare ca zilele trăite. 


(Se aşază.) 
Cu-adevărat sînt liber? 
ZAIRA 
Da, seniore, cești. 
CHATILLON 


Trăiegti şi ale noastre mîhniri le potoleşti. 
el trişti creştini ai noștri... 


LUSIGNAN 


è Glas dulce omenesc! 
O, Chatillon, chiar tu eşti? Pe tine te-ntilnesc? 

Tu, mucenicul legii străbune, ca și mine, 
Ne scoate oare Domnul din jale și rușine? 
În care locuri sintem? Mi-s ochii-ntunecoşi... 


CHATILLON 


Acest palat zidit e de marii tăi strămoşi 
Şi-i pingărit de fiul lui Noradin, osmanul. 


ZAIRA 


Stăpin pe-aceste locuri e Orosman, sultanul; 
Virtutea se pricepe a o cinsti frumos. 

Tu nu-l știi pe francezul acesta inimos 

Venit tocmai din Franța cu gind să scape zece 
Creștini, din grea sclavie, în ţara lor să plece. 
Asemeni lui, sultanul, cu-acelaşi simţ de-onoare, 
Vrea, dindu-ți libertatea, cu el să se măsoare. 


LUSIGNAN 


Aceasta este firea francezilor, întreagă. 

De trebuinţă-mi fuse noblețea lor — şi dragă! 
Ai străbătut tu, vrednic, cum? mare, după mare, 
Ca să ne-alini durerea, zdrobind a noastre fiare? 
Cui datorez, ah, spuneţi, o faptă-atit de-aleasă? 


NERESTAN 


Sint Nerestan ; o soartă vremelnic nemiloasă, 
Ce mă ţinuee-n lanţuri de cind am fost născut, 
Vru țara semilunii s-o las, unde-am zăcut. 
Sub Ludovic, la Curte, trăind cu vrednicie 

Şi în război urmindu-l, făcui ucenicie. 

Avut şi rang imi dete a regelui dorinţă, 
Cel rege mare-n toate, mai mare prin credință. 
Eu l-am urmat acolo, în crunta-ncăierare 

La marginea Charentei, cind amenințătoare 
Semeaţa vrednicie a oștilor engleze 

S-a dat bătută-n faţa-ndirjirilor viteze, 


3 — Voltaire — Opere alese, vol. 1 


Și faţă de al nostru avint descătuşat 
A-ngenuncheat la crinii pe care i-a-niruntat. 
Hai, vino, seniore, şi regelui i-arată 

Ce sfintă urmă-n trupu-ţi de lanţ a fost săpată; 
Îl va cinsti Parisul pe-al crucii mucenic; 

Azil de regi e Curtea acestui Ludovic. 


LUSIGNAN 


Eu am văzut, vai, Curtea ce-n slavă strălucise 
Cind la Bovine, izbinda, Philippe o-nlănţuise. 
Luptam, atunci, alături de un Montmorenci 

Cu d'Estaing, Melun, de Nesle şi-acel vestit Couci; 
Dar să revăd Parisul e-un gind înşelător 

Cina în mormint, vezi bine, sînt gata să cobor. 
Mă duc la sfintul rege al regilor să-i cer 

Pe toată suferința să-mi dea răsplată-n cer. 

Voi, inimoșii martori ai clipelor din urmă, 

Ci ascultaţi-mi ruga pin’ viaţa mi se curmă: 
Voi, Chatillon, Nerestan și tu... ce mă jeleşti 
Şi-a mele suferinţe, cu lacrimi, le cinstești; 

Tu, doamnă, te îndură' de jalea unui tată 

Crunt osindit de ceruri, ca nimeni vreodată, 

Şi ale cărui lacrimi nici vremea care trece 

Din ochii-atinși de moarte n-ajunge să le sece. 
Trei fii ai mei şi-o fată, nădejde și mîndrie, 

Mi-i smulseră din braţe, în fragedă pruncie; 
Cind mi-au luat copiii, o, Chatillon, ţii minte... 


CIIATILLON 
Fiori mă trec şi-acuma cînd imi aduc aminte. 


LUSIGNAN 


Ai fost în Cezareea, cu mine, prizonier 
Și mi-ai văzut soția cu cei doi fii cum pier. 


CHATILLON 


Înlănţuit, n-aveam cum le da vreun ajutor, 

LUSIGNAN 


Vai, eu cram părinte şi n-am putut să mor! 
Voi, dragi copii, vegheaţi-i de sus, din loc ceresc, 
Şi pe copiii-mi ceilalţi, cumva de mai trăiesc. 
Mezinul meu şi fata, robiei hărăziţi 

De minile barbare, în trudă obidiţi, 

Departe de-al lor tată au fost duşi împreună 
Chiar în seraiul unde azi cerul ne adună. 


CHATILLON 


E drept că mă cuprinse atunci o groază-adincă, 
Eu ii ţineam copila în leagănul ei încă; 
Văzind că nu-i scăpare în soarta ei cumplită 
Vrui s-o botez eu însumi cu apa cea sfinţită, 
Cind sarazini, ca fiare de singe însetate, 

S-au năpustit s-o smulgă din braţe-naingerate; 
Pe fiul tău, mezinul, luat de musulmani, 
Cărui ursita-i dase abia cei patru ani . 
În stare să-nţeleagă durerea încercată, 

Îl duseră-n Iudeea, cu soră-sa odată. 


NERESTAN 


Ce amintiri îmi iscă în suflet vremea ceea! 
La virsta pomenită m-aflam în Cezareea, 
Acoperit de singe și-n lanţuri ferecat. 

Pe toţi creștinii ceilalţi aicea i-am urmat. 


LUSIGNAN 


Tu! Tu copilărit-ai in locurile-aceste? 

De bieţii mei copii, vai, nu ai cumva vreo veste? 
(Privindu-i.) 

Ar fi de virsta voastră; dar, ochii mă îngală? 


Văd o podoabă, doamnă; ce stranie găteală 
Străină-acestor locuri... De mult o ţii tu oare? 

ZAIRA 


Seniore, am primit-o cu-ntiia mea suflare. 
Ce-i asta? Tu suspinul abia poți să-l înfrini? 


LUSIGNAN 


Ah, lasă-a ta podoabă-n tremurătoare mini... 


ZAIRA 


Ce tulburare nouă în suflet mi-a pătruns! 
Dar ce faci, seniore? 


LUSIGNAN 


Puteri de nepătruns! 
Voi, ochi, nu-mi amăgiţi și SPS uţine! 
Să fie cu "putinţă? Ea este.. . văd Kine, 
E darul dat soției, un dar ra lea 
Ce-mpodobise capul, pe vremi, copiilor, 
De ziua lor, pe vremuri, o zi de sărbătoare... 
Revăd... Simt, uluirea că vrea să mă doboare! 


ZAIRA 
Ce-aud? Ce bănuială mă-ncearcă-n astă clipă? 


LUSIGNAN 


Acum, cînd dulci speranțe în mine se-nfiripă, 
Nu mă lăsa, o, Doamne, mîhnit şi-nlăcrimat, 
O, tu, cel mort pe cruce și care-ai înviat, 
Vorbește, pune-un capăt la ce ai început, 

E încă o minune, cum tu ai mai făcut. 

Cum, doamnă? Crucea asta în mina ta păstrată? 
Cum? Pringi în Cezareea și amindoi o dată? 


ZAIRA 
Da. 


NERESTAN 
S-ar putea? 


LUSIGNAN 


Şi vorba, și chipu-atrăgător 
Îmi amintesc aievea de chipul maicii lor! 
O, Doamne, bucuria de tine hărăzită ; 
Prea mare-i; întărește puterea mea slăbită. 
Tu, Nérestan... tu, doamnă... adevărat e oare? À 
Ah, Chatillon, dă-mi braţul să pot sta în picioare! 
Drag Nerestan, pe-ăst nume să-ți spun sint nevoit, 
Mai ai la piept tu semnul acela fericit 
Pe care, sub privirea-mi, o mină furioasă... 


NERESTAN 
Aşa e, seniore. 


LUSIGNAN 
O, clipă norocoasă ! 
NERESTAN 


(îngenunchind) 
Zaira! Seniore! 


LUSIGNAN 


Copii, veniți la mine! 


NÉRESTAN 
Fiul tău! 


ZAIRA 


Seniore! 


LUSIGNAN 


Zi cu lumini senine! 
Copila mea și fiul! Eu sint al vostru tată! 


CHATILLON 


De-atita fericire mi-e inima mişcată! 


LUSIGNAN 


De ale voastre braţe mi-e viaţa-nlănţuită. 

Te regăsesc, o, tristă familie iubită! | 
Moștenitorul vrednic şi tu, vai, fata mea, 
Împrăștiaţi-mi spaima și bănuiala grea! 

În culmea fericirii m-apasă ginduri rele. 

Tu, care faci ursita, a mea și-a fetei mele, 

Tu, Dumnezeul care, cu vrorea ta divină, 

Mi-ai readus-o astăzi, mi-o readuci creştină? 
Vai, plingi, nenorocito, cu ochii în pămint! 
Și taci! Nelegiuire! Te-ascult! Spunc-un cuvint! 


ZAIRA 


Nu pot să mint... Sub legea lui Orosman, profană... 
Hai, pedepseşte-ţi fata... ea este musulmană... 


LUSIGNAN 


Vreau trăsnetul din ceruri pe capul meu să cadă! 
De n-ai fi fost cu mine, la trista ei spovadă, - 
O, fiul meu, aicea muream cu-a mea rușine! 
Şaizeci de ani luptat-am, o, Doamne, pentru tine; 
Văzui cum cade templul și piere al tău nume; 
De zeci de ani în temniţi şi părăsit de lume, 
Pentru copii, cu lacrimi, eu te rugam fierbinte, 
Şi cind sint iar cu dinşii, prin voia ta, părinte, 
Cind regăsesc o fată, îți este, vai, dușmană! ` 
Sint eu, nenorocitul, copila mea sărmană, 
Care-am zăcut în lanţuri, păcatul îl port eu, 

Că ţi-au răpit, păginii, credința-n Dumnezeu! 
Cele din urmă chinuri tu le-ai stirnit în mine, 
Dar, cel puţin, gîndeşte ce sînge-ţi curge-n vine, 
Gindeşte-te că-i singe din douăzeci de regi, 
Apărătorii vajnici ai sfintei noastre legi, 


Şi toţi creştini ca mine, eroi cu firea-ntreagă 
si mucenici ai crucii... Copilă incă dragă! 

i ştii tu oare soarta şi încotro te cheamă? 
Aflat-ai vreodată pe cea care-ţi fu mamă? 
Ştii tu că-n clipa-n care din frageda-i plămadă 
Ea te-a adus pe lume, cea de pe urmă roadă 
Născută din a noastră iubire intristată, 
Văzut-o-am ucisă de mina blestemată 

Ce-ţi este astăzi dragă, a crunților mişei? 
Vezi, fraţii tăi, martirii, răpuşi sub ochii mei, 
Cu braţe-nsingerate, din ceruri ţi s-arată; 

Şi Dumnezeu pe care trădindu-l, vinovată, 
Chiar pentru noi, în locul acesta a murit, 
Aici, unde cu braţul pe vremuri l-am slujit, 
Aici unde-al său singe prin mine îţi vorbeşte; 
La templul cotropit de stăpinii tăi privește: 
Toate-l vestesc pe Domnul credințelor străbune, 
Pe care toţi strămoşii ştiut-au să-l răzbune. 
Înalţă doar privirea-ţi plecată spre pămint: 
Lingă palat, aproape, e sfintul lui mormint, 
Şi muntele pe care, spălind a noastre rele, 

El a voit să moară sub lovituri misele; 

Aicea din mormintu-i şi-a rechemat el viaţa; 
La fiece pas în locul slăvit vedea-vei faţa 
Lui Dumnezeu pe care în toate îl găsești; 

Ci rămînind acolo, printre păgini, huleşti 

Pe tatăl tău şi cinstea ce-n tine mai veghează, 
Pe Dumnezeul nostru care te luminează. 

Te văd că-mi plingi în braţe şi-ţi tremură fiinţa, 
Pe fruntea ta văd Domnul că ţi-a adus căinţa 
Şi văd că adevărul în inima-ţi pogoară; 
Mi-am regăsit copila pierdută-odinioară; 

Pot să-mi recapăt slava şi visul fericirii 

Căci, iată, mi-am smuls neamul din gheara rătăcirii. 


NERESTAN 


Eu imi revăd iar sora şi sufletu-i... 


ZAIRA 
SE i Ah, tată, 
Tu care mi-ai dat viaţă, vorbeşte, tmi arată 
Ce trebuie... 
LUSIGNAN 
Ruşinea s-o ştergi şi-a mea mihnire, 

Doar un cuvint ajunge; să faci mărturisire 
Zicind: eu sînt creştină. 

ZAIRA 


Da... seniore, sînt. 


LUSIGNAN 


Mărturisirea-i, Doamne, primeşte-o-n cerul sfint! 


SCENA IV 


Zaira, Lusignan, Chatillon, Nérestan, Corasmin 


CORASMIN 
(către Zaira) 


Sultanul mă trimite; prin mine te îndeamnă 

Să părăseşti în pripă aceste locuri, doamnă; 

Să te desparţi îndată de-acești creștini mirşavi, 

Iar voi veniţi cu mine, francezi ce sinteţi sclavi! 

Răspund acum de-oricare din voi dacă lipseşte. 
CHATILLON 


Unde-am ajuns, o, Doamne! Ce trăsnet ne lovește! 


LUSIGNAN 


Curajul, dragi prieteni, acum ne va-ntări. 

ZAIRA 
Vai! 
LUSIGNAN 


Tu, pe care astăzi, nici nu te pot numi, 
Să-mi juri că taina asta din suflet n-o vei scoate! 


ZAIRA 
Ți-o jur! 


LUSIGNAN 
Plecaţi, şi' cerul le va-mplini pe toatel 


ACTUL AL TREILEA 


SCENA I 


Orosman, Corasmin 


OROSMAN 


Neliniștile tale sînt, Corasmin, deşarte: 

Nu, Ludovic nu vine cu osti război să-mi poarte. 
Au ostenit francezii cătind noi aşezări 

Pe unde soarta puse nepriitoare ţări; 

Ei nu-şi mai lasă ţara mănoasă ca să vie 

Să lincezească-n stearpa Arabie pustie, 

Stropind toţi palmierii cu singe ticălos, 

Lăsaţi să crească-aicea de Domnul prea milos; 
Brăzdată de corăbii e marea siriană, 

Iar Ludovic, în Cipru, la pindă stă, duşmană, 
Virind înfricoşare în Asia — și groază; 

Dar aflu c-acest rege de noi se depărtează 

Spre ţărmuri egiptene, cu gind de cotropire; 
Chiar în această clipă primii întiia știre: 

Spre mameluci îl mină dirzia-i nenfricată; 

El pe vrăjmașu-mi tainic, pe Meledin îl cată. 
Mai întărit mi-e tronul cind diîngii se destramă: 
De-acuma nici de Franţa, nici de Egipt n-am teamă 
Cind sîngele şi-l varsă, vrăjmaşii mă-ntăresc: 

În loc să şi-l păstreze, mai rău îl risipesc, 

Avind ei singuri grijă, astfel, să mă răzbune. 
Vreau pe creştinii-aceia în libertate-a-i pune. 

Le dărui libertatea, trăiască unde vor, 

Să-i duceţi deci pe mare, să-i daţi regelui lor, 
Ca Ludovic să ştie ce sînt, să mă cunoască, 

Şi legea mea să afle că-i drept să mi-o cinstească. 
Pe Lusignan tu du-i-l şi că i-l dau, să-i spui, 
Pâ-acela ce-nrudit e chiar cu coroana lui; 
Înfrint în două rînduri de tatăl meu, zdrobit, 

EI îl ţinuse-n lanţuri atit cit a trăit. 


CORASMIN 
ÎI indrăgesc creştinii... 


OROSMAN 
Nu mai e de temut. 


CORASMIN 
Dar Ludovic, stăpine... 


OROSMAN 


Destul m-am prefăcut! 
Zaira a voit-o și cred că e de-ajuns! 
Biruitoarea care în suflet mi-a pătruns 
Pe Lusignan îl cere: ce fac, fac pentru ea, 
Căci Ludovic nu-nseamnă nimic în mintea mea. 
Pe inima mea nimeni n-ar fi pus stăpinire. 
Mă voi sili îndată adinca ei mihnire, 
Pe care i-am stirnit-o, tot eu să i-o alin. 
Ştiu, pe creștinii-aceia i-am scuturat puţin, 
Cind, aplecind urechea la veşti ce-s mincinoase, 
Credeam că Franţa umblă cu țeluri dușmănoase. 
Pierdui atita vreme stind în divanul ţării, 
Întirziind şi nunta şi clipa dezmierdării; 
Pînă la fericire un ceas mai e să treacă; 
Voi face-n ceasul ăsta tot ce-ar putea să-i placă. 
Zaira vrea să aibă o tainică vorbire 
Cu Nerestan, creștinul mărinimos din fire... 

CORASMIN 
Vei arăta, stăpine, şi-această îndurare? 


OROSMAN 


Ei din copilărie s-au cunoscut, în fiare, 
Și de-astăzi înainte nu s-or vedea vreodată; 
Apoi, nu pot Zairei să-i spun nu, niciodată. 


N-ascund că pentru dinsa calc legea în picioare, 


Care-n serai ne ţine în cruda ei strinsoare; 
Dispreţuiesc această prea aspră străşnicie 

Ce prefăcu virtutea în tristă datoric. 

Din singele-asiatic eu nu port urme-adinci; 
Născut în Taurida, acolo printre stinci, 

Am moștenit mindria de la strămoșii sciți 
Şi-acea mărinimie care-i făcu vestiți. 

Vreau Nerestan s-o vadă, aşa cum cere ca; 
Vreau inimi bucuroase de fericirea mea; 
Dar dup-aceste clipe ce-s dragostei răpite, 
Ale Zairei zile imi sint pe veci sortite. | 
Cregtinu-așteaptă; adu-l, cum este a ei vrere; 
Supune-te Zairei şi fără-ntirziere. 


SCENA Il 


Corasmin, Nârestan 


CORASMIN 


Tu mai rămii în locul acesta, agteptind, 
În faţa ta Zaira se va ivi curind. 


SCENA ill 
NERESTAN 
(singur) 


O, ceruri, în ce locuri o las şi în ce stare! 
O, tu, credinţă sfintă! O, tată! Ce-ntristare! 
Dar, iat-o! 


SCENA IV 


Zaira, N6restan 


NERESTAN 


Surioară, pot oare să-ţi vorbesc? 
Ah, în ce vremuri cerul a vrut să te-ntilnesc! 
N-ai să-l mai vezi pe tata. Viaţa i se curmă. 


ZAIRA 


Vai, Lusignan! 


NÉRESTAN 


Aproape e clipa lui din urmă. 
Preamarea bucurie a dulcei revederi 
A sfărimat într-insul sleitele-i puteri 
Şi, răscolind în suflet chemările tristeţii, 
I-au istovit îndată izvoarele vieţii. 
Dar, culme-a grozăviei, cind moartea-i stă-nainte, 
Cumplită îndoială îi fulgeră prin minte. 
El moare cu mihnire și sufletu-i suspină 
Nehotărit și-ntreabă dacă mai eşti creștină, 


ZAIRA 


Cum? Sora ta sînt totuşi,cum ţi-a trecut prin minte 
Că-mi voi lăsa credinţa cu legile ci sfinte? 


NERESTAN 


Nu-i înc-a ta, credinţa, ah, soră! Ziua care 

Acum te luminează abia mijind răsare. 

Tu n-ai primit nici harul de preţ ce-i dat de soartă, 
Care, spălind de rele, în cer deschide-o poartă! 

Pe suferinţa noastră, pe neamul ce-l iubeşti, 

Pe mucenicii noștri, a căror fiică eşti, 

Să juri că vrei să capeţi aici pecetea dragă 

Care de Dumnezeul cel viu pe veci ne leagă. 


ZAIRA 


Da, jur pe Dumnezeul slăvit cu osirdie, 

Pe legea lui ce-o caut și inima-mi n-o ştic, 
Să mă supun de astăzi acestei legi divine; 
Dar, vai, această lege ce-aşteaptă de la mine? 
Ce trebuie?... 


NERESTAN 


Urăşte păgina stăpinire, 
Pe Dumnezeul nostru sjujește-l cu iubire, 
Cum l-au iubit strămoşii. Aici el s-a născut 
Şi pentru noi, aicea, În moarte a trecut; 
Tot el ne strinse iară, să fim toţi laolaltă, 
Şi m-a minat spre tine din vrerea lui înaltă. 
Ce pot eu, oare, spune? Sint doar un credincios 
Fără prea multă carte, ogtean sîrguincios; 
Veni-va un episcop și aducîndu-ţi viaţă 
Îţi va deschide ochii cu sfinta lui povață. 
La jurămint să euge şi nu ai a te teme, 
Căci moarte nu-ți aduce botezul, nici blesteme. 
Să vin şi eu — tu cere — episcopul cind vine, 
Dar cu ce drept, o, Doamne, să trec aici, drept cine? 
Şi cui să ceri hatirul intr-un serai profan? 
Tu, neam de regi, 0 sclavă s-ajungi la Orosman ! 
Cu Ludovic de-un singe, vlăstar de Lusignan! 
Tu, sora mea creștină, o roabă la sultan! 
M-auzi? Nu-ţi spun mai multe, căci gindul mă 

doboară: 

Ne-ai pus deoparte, Doamne, şi ultima ocară? 


ZAIRA 


Ah, spune mai departe! Arată-ți nendurarea! 

Tu nu-mi cunoşti dorinţa, nici chinul, nici visarea ; 
Îndură-te, o, frate, de-o soră rătăcită 

Care gemînd se stinge și moare osindită. 

Creştină sint, vai, frate, şi-aştept cu-nfrigurare 

Ca sfinta apă-n suflet s-aducă vindecare. 

Nevrednică eu n-oi îi de tine, niciodată, 

Sau de strămoși, de mine, de bietul nostru tată, 
Dar să-i vorbeşti Zairei, făţig, nu ca strein, 
Să-i spui... care e legea imperiului creştin?... 
Şi ce pedeapsă este pentru-o năpăstuită, 

De neamul ei departe, în lanţuri părăsită, 
Care, aflindu-și sprijin la un barbar milos, 
S-ar mărita, mişcată, cu-acest mărinimos? 


NERESTAN 


O, ceruri! Ce tot spune? Să moară-ar fi mai bine! 


ZAIRA 
Destul! Acum lovește să-mpiedici o ruşine! 


NERESTAN 
O, soră! Tu? 


ZAIRA 
Ți-am spus-o a mea vinovăție! 
De Orosman slăvită, eram să-i fiu soţie! 
NERESTAN 

Să-i fii soţie! Soră, eşti tu? Mă îndoiesc! 
Fiică de regi! 

ZAIRA 

Loveşte! Ți-am spus că îl iubesc. 


NERESTAN 


A seminţiei noastre amarnică ruşine, i 

Tu chemi să-ţi vină moartea şi ea ţi se cuvine. 

De-aș asculta doar slava-mi şi-a ta nelegiuire, 
casei noastre cinste şi-a tatei amintire, 


LL 


Iar dacă Dumnezeul necunoscut de tine 

Şi-a mea credinţă braţul în loc nu mi l-ar ţine, 
Pe-al tău iubit m-aş duce să-l trec prin spada asta 
Și nu aş scoate fierul însingerat din coasta 
Mirgşavă, decit numai spre a-l viri în tine, 
Apoi, cu-aceeași spadă, m-aş spinteca pe mine. 
O, ceruri, tocmai astăzi cînd Ludovic se-ndreaptă 
Cu oastea lui spre Nilul ce îngrozit l-aşteaptă, 
Ca mai curînd să vină, izbind fără de veste, 

Pe Domnul tău să-l scape și locurile-aceste, 
Tocmai acum, Zaira, ea, sora mea, să fie 

Unită cu tiranul păgin, prin cununie? 

Lui Lusignan voi spune, pe care l-ai trădat, 

Că un tătar ţi-e Domnul cărui te-ai închinat, 
Vai, tatăl tău pe moarte și-n ultima clipită 

Lui Dumnezeu îi cere să fii tu mîntuită. 


ZAIRA 


O, frate-al meu, te-oprește! Cunoaște-mă mai bine; 
Vezi, poate că Zaira-i tot vrednică de tine, 

Dar cruţă-mă de vorba-ţi ce-adînc mă înfioară; 
Minia ta, dojana sînt cea mai grea ocară, 
Făcindu-mă să sufăr mai crunt decit o moarte 
Pe care ţi-am cerut-o, de care nu am parte. 
Pornirea ta slăbește privind la a mea stare; 
Văd bine că tu suferi; durerea mea-i mai mare. 
În sîngele meu cerul de ar fi stins văpaia 

Ca inima din mine să-și fi oprit bătaia, 

În ziua cînd otrava acestui foc profan 
S-aprinse dintr-o dată doar pentru Orosman, 
În ziua cînd sultanul de sora ta vrăjit... 
Creştinii să mă ierte: cum să nu-l fi iubit? 

n inima lui numai pe mine mă cinstise 

Şi numai pentru mine mîndria şi-o-mblinzise. 
El a aprins nădejdea în suflete creștine 

Și el mi-a dat norocul de-a te vedea pe tine, 

O, iartă-mă; aceste preacrîncene cuvinte, 
Îndatoriri, căinţe, greşeli şi jurăminte, 

Sint tot atitea chinuri și sora ta-n mîhnire 
De pocăință moare, mai mult ca de iubire. 


NERESTAN 


Dojana mea îmi vine cu mila deodată; 

Se va-ngriji ursita să nu pieri vinovată. 

Îţi iert și frămintarea și chinul tău nemernic, 
Căci nu te-ajută Domnul cu braţul său puternic; 
Dar va susţine dinsul, dînd sprijin slăbiciunii, 
Și trestia bătută de furia furtunii; 

Nu va-ndura să vadă o inimă-mpărţită 

Între păginu-acesta și slava lui sfinţită; 

Va potoli botezul simţiri ce te robiră 

Şi vei trăi creştină sau vei pieri martiră! 

Repetă jurămîntul pe care l-ai făcut, 
Promite-acum, cu groaza ce-n suflet ţi-a crescut, 
Lui Ludovic, Europei, părintelui iubit, 

Lui Dumnezeu cel care în tine-a şi vorbit, 

Că n-o să se-mplinească această cununie 

Nainte ca pontiful să-ţi dea lumina vie, 

Nainte de-a te facc, în faţa mea, creştină, 

Ca Domnul să te-ajute cu mîna lui divină. 
Făgăduieşti, Zaira? 


ZAIRA 


Da, îţi făgăduiesc. 
Vreau să mă faci creștină; cu toate mă-nvoiesc. 
Te du și-nchide ochii bietului nostru tată. 
Să vin aș vrea cu tinc; să mor aș vrea îndată. 


NERESTAN 


Eu plec. Adio, soră. Fiindcă a mea vrere 

Nu poate să te smulgă din mirşava putere, 
Curind mă voi întoarce și prin botez eu vreau 
Smulgindu-te gheenei, chiar ţie să te dau. 

SCENA V 


ZAIRA 
(singură) 


Sint singură, o, Doamne, ce voi ajunge oare? 
Dă-i inimii poruncă să fugă de trădare. 

Vai, sînt eu o franceză, sau sînt o musulmană? 
Lui Lusignan sînt fiică, lui Orosman sultană? 
O, jurăminte! Ce sint, creştină sau iubită? 
Tu, tatăl meu, tu, ţară, dorinţa vi-e-mplinită! 
Și Fatma nu mai vine! Mă lasă lumea toată! 
În marea mea restrişte de toţi am fost uitată! 
Dar inima să poarte, afla-va ea putere, 
Povara datoriei ce astăzi mi se cere? 

O, Doamne, al meu suflet ţi l-am adus, smerit, 
Îndepărtează-l însă din ochii-mi pe iubit. 
Iubitul meu! Puteam eu să-ncerc o presimţire 
Că voi ajunge astăzi să fug de-a ta privire? 

Eu care, stăpinită de dragoste fierbinte, 
N-aveam o altă grijă și nici alt gind în minte 
Decit să fiu cu tine, s-ascult vorbele-ţi vii, 

Să te doresc într-una, mereu s-aștept să vii! 
Iubitul meu, iubirea-mi e o cumplită faptă! 


SCENA VI 


Zaira, Orosman 
OROSMAN 


Ivegte-te, Zaira; ființa mea te-așteaptă 

Și a dorinţei mele aprinsă-nvăpăiere 

Nu mai îndură, doamnă, nici o întirziere. 
Ard sfeşnicele nunţii şi-n cinstea mea scînteie, 
Mireasma de tămiie pluteşte în moscheie; 

A lui Allah putere veghează-a mea iubire, 

La jurămiîntul meu dînd o trainică-ntărire. 
Îngenuncheat norodul ţi-aduce osanale 

Şi toate ţi se-nchină; potrivnicele tale, 


Care rivneau $i ele, crezindu-se de-o seamă, R 
n urma ta vor Merge cum placul tău le cheamă 
Şi să se plece ție vor trebui gă-nveţe. 
Te-agteaptă toate: tronul, alaiuri și ospețe; 


Să-ncepi dar fericirea ce-o dai vieţii mele! 
ZAIRA 
Vai, ce-am făcut, sărmana! Oh, chinurile-s grele! 
OROSMAN 


Să mergem. 


ZAIRA 


Unde oare să mă ascund? 
OROSMAN 
Dar ce-i? 
ZAIRA 
Stäpinul meu! 
OROSMAN 
Zaira, dă-mi mina, dacă vrei..- 

ZAIRA 


Cum aş putea, 0, Doamne, să-i dau vreo lšmurirei 


OROSMAN 


Să piruiesc mi-ar Place o dulce-mpotrivire! 
Mai mare-i fericirea şi patima... 


ZAIRA 


Vai mie! 
de 

OROSMAN 


Această tulburare dorința mi-o imbie, 

Căci semn e de virtute purtarea ei sfioasă. 
Tu, a iubirii mele preavrednică mireasă, 
Hai, vino, te grăbeşte... 


ZAIRA 
(către Fatma) 
Ajută-mi să fiu tare, 
Stăpinul meu... 
OROSMAN 


Ce este? Zaira mea ce are? 


ZAIRA 


De-această cununie mi-e sufletul uimit. 

Eu n-am rivnit nici slava, nici tronul strălucit... 
Un simţămint mai dulce s-a-nstăpinit în mine! 
Vai, aș fi vrut unită pe veci să fiu cu tine, 

Şi numai pentru tine, dispreţuind palate, 

Chiar tronurile mindre din Asia, pe toate 

Noi le-am călca-n picioare, vrind doar atit să fiu: 
Cu soţul meu alături, chiar singură-n pustiu. 
Dar sînt creștinii-acegtia... 


OROSMAN 
Creştinii ăştia... şi? 
Între a mea iubire şi ei ce poate fi? 
ZAIRA 
E Lusignan, bătrinul, ce, doborit de jale, 
Viaţa şi-o sfirgeşte şi chinurile sale... 
OROSMAN 


Dar ce imbold zoreşte în sufletu-ți blajin? 
Ce te priveşte soarta unui mogneag creştin? 


Tu nu eşti doar creştină; crescută-n astă ţară 
În legea mea, pe care strămoşii mi-o lăsară... 
E-n stare a ta soartă el să ţi-o fi schimbat, 
Bătrinul care moare de ani impovărat? 
Blindeţea milostivă ce i-o arăţi, duioasă, 

Nici nu-şi mai află rostul în clipa drăgăstoasă. 


ZAIRA 
De mă iubeşti, stăpîne, şi dacă ţi-am fost dragă... 


OROSMAN 
Dacă îmi ești, o, Doamne! 


ZAIRA 


i Supusa ta te roagă 
Această cununie să sufere-aminare. 


OROSMAN 
Dar ce tot spui? Zaira! Chiar tu vorbit-ai oare? 
O, cer! 
ZAIRA 
A lui minie să-nfrunt nu îndrăznesc! 


OROSMAN 
Zaira! 


ZAIRA 


Cum mă doare că astfel te mihnesc! 
Să ierți a mea durere; uitat-am dintr-o dată 
Ce sînt şi pentru cite îți sînt îndatorată. 
Încrincenat ţi-e chipul şi simt că mă doboară. 
Nu pot... Ah, te îndură! Pxrivirea-ţi mă-nfioară! 
Pe ale mele lacrimi, necazuri şi suspine 
Să le ascund, mă lasă, în jale şi rușine... 

(Zaira iese.) 


SCENA vii 


Orosman, Corasmin 


OROSMAN 


Înmărmurit de groază, cu limba încleştată, 

A inimii durere glas n-are să răzbată. 

Mie-mi vorbise oare? Am auzit eu bine? 

Şi ce-am văzut, o, ceruri! Ea fuge-acum de minc? 
Tu, Corasmin, răspunde-mi: de ce s-o fi schimbati 
Şi s-o mai las să plece! Sint eu cu-adevărat? 


CORASMIN 


Ai buimăcit-o singur Și-acum te mai jeleşti; 
Pe-o inimă pui vina, al cărei domn tu ești. 


OROSMAN 


De ce atunci în lacrimi fugi de-aici, căită, 

Cu-o jale-ntunecată în ochi întipărită? 

Au nu o fi francezul? Cumplită bănuială! 

Prin inimă-mi trecuse 0 crincenă-ndoială! 
Îndepărtai de mine aceste bănuieli: 

Un sclav barbar să aibă asemenea-ndrăzneli! 
Prietene,-ţi închipui, s-ajung eu să suspin 

Şi să mă tem... de cine? De un biet sclav creştini 
Vorbește! În obrazu-i puteai ceti, ferit, 

Puteai să-i vezi privirea, să știi ce a grăit; 

Să nu-mi ascunzi nimica: iubirea mi-e-nșelată? 

A mea nenorocire, ci, haide, mi-o arată! 
Răspunsul te-nfioară! Şi tremuri! Mi-e de-ajuns! 


CORASMIN 
Mă tem s-aţiţ neliniști ce-n suflet ţi-au pătruns. 


E drept, citeva lacrimi în ochi i s-au văzut, 
Dar altceva, stăpine, nu s-a mai petrecut. 


S4 


OROSMAN 


Nu mă grăbesc să judec purtarea ei ciudată! 
Dacă-mi făcea Zaira ocară vinovată, 

Punea-n înşelăciune mai multă măiestrie. 
Şi-n inima ei oare de-ar fi fost viclenie, 
Necazul ei cel tainic nu şi l-ar fi păzit? 
Ascultă, te fereşte, să nu aduci grăbit 
Învinuiri Zairei, cu bănuieli deşarte. 

Zici că francezul geme și că suspină foarte, 
Dar ce ne pasă nouă cui plinsul şi-l închină 
Sau cine ştie dacă iubirea e de vină? 

Am oare a mă teme de-un sclav ce plinge-ntr-una 
Și miine se desparte de ea pe totdeauna? 


CORASMIN 


În ciuda rinduielii străvechi din astă ţară 
Nu-l învoiși, stăpine, s-o vadă-a doua oară? 
Și-aici să se întoarcă? 


OROSMAN 


Ăst trădător s-apară? 
Să se ivească-n ochii iubitei mele, iară? 
Ei, da, are s-o vadă cînd mosrtea-i va da zor 
Sub ochii ei vărsindu-și un singe trădător, 
Cind îmi voi duce mîna în trupul sfirtecat, 
Scăldat în al său singe cu-al ei amestecat... 
Să ierţi a mea pornire: mi-e inima jignită; 
Năprasnică-i din fire, iubeşte şi-i rănită. 
Eu imi cunosc minia, de slăbiciuni mi-e teamă: 
La fapte rușinoase şi josnice mă cheamă. 
Nu, n-am pentru Zaira simţiri bănuitoare, 
Căci sufletu-i nu este făcut pentru trădare. 
Dar nici al meu nu cade-n a chinului prigoană, 
Să sufere, să geamă nevolnic la o toană; 
Credinţa mea n-o dărui, s-o iau ca s-o dau iar, 
Nevrednice-s de mine cuvinte de flecar. 

Mai bine pe simţirea-mi să pun iar stăpinire 
Și numele Zairei să-l scot din amintire. 

S-a isprăvit. Seraiul închis pe veci să fie 

Şi groaza să stea strajă la porţi, cu străşnicie. 
Vreau pretutindeni lanţul să fie iar simţit 
Cum din străvechi făcură cei regi din Răsărit. 
Se poate,-uitind mindria, chiar pentru o captivă, 
Să lași să cad-asupră-i privirea-ți milostivă, 
Dar să te temi de dinsa e lucru de rușine: 

La josnicii de-acestea Apusul să se-nchine. 
Femeia, ce vrea totu-n robia ei să pună, 
Dacă-n Europa-i doamnă, aici să se supunăl 


ACTUL AL PATRULEA 


SCENA I 


Zaira, Fatma 
FATMA 


Te pling şi totodată mă minunez de tinel 

E Dumnezeul nostru creştin ce te susține; 

El ale tale brațe ce-s încă tinjitoare 

Le va-ntări să sfarme a dragostei strinsoare! 
ZAIRA 


Putea-voi oare jertfa s-o împlinesc în toate? 


FATMA 


li ceri milostivire, el ţi-e dator dreptate; 
Să aibă Domnul grijă de inima-ţi supusă. 


ZAIRA 


De sprijinul lui astăzi nevoie am nespusă. 


FATMA 


De nu mai ai în juru-ţi familia slăvită, 
Te înfiază Domnul cărui slujeşgti smerită; 


La sinul lui te afli, vorbind inimii tale, 
Iar dacă sfintu-episcop, dind glas vrerilor sale, 
Nu ar putea ajungen acest palat profan... 


ZAIRA 


La cruntă deznădejde l-am dus pe Orosman 
Şi l-am rănit de moarte în inima lui mare. 
Vai, ce ocară, Fatma, ce clipă-ngrozitoare! 
Fără porunca-ţi, Doamne, eram azi fericită! 


FATMA 


Plingi încă după lanțul ce te-a ţinut robită! 
Tocmai acum te clatini, cînd te-ai înfrint, 
virtuoasă 


ZAIRA 


Amarnică izbîndă! Virtute nemiloasă! 

Tu nu cunoşti iubirea pe care o jertfesc, 
Puternica iubire şi vraja ce-o trăiesc, 

Nici fericirea care, vai, trebuia să vină, 

Ce nu-nflorise încă fierbinte și deplină. 

Lui Dumnezeu, o, Fatma, îi dau rănile mele 

Şi ticăloase lacrimi i-aduc, să ud cu ele, 

În fața lui, chiar locul pe unde a umblat, 
Plingind să-i strig: iubirea ce-n mine ai iscat 

Şi dorurile mele tu smulge-le din mine, 

A ta să fiu doar, Doamne, plină să fiu de tine! 
Dar, Fatma, chipul celui de care mi-este dor 
Mereu îmi stă-nainte, chip drag, fermecător, 

Şi între cer şi mine pe dinsul l-am văzut. 

Tu, neam de regi din care, vrînd cerul, m-am născut, 
Tu, Doamne. voi, creştinii, şi voi, părinţi iubiţi, 
Voi, care de iubitul meu azi mă despărțiți, 
Curmaţi această viaţă ce nu mai este-a lui! 

Să pier neprihănită; mina iubitului 

Măcar să-nchidă ochii ce i-au fost dragi, odată! 
Ah, Orosman ce face? La mine nu mai cată 

Să afle dacă viaţă sau moarte îmi doresc; 
Se leapădă de mine. Nu pot să mai trăiesc. 


FATMA 


Din regi coboritoare, călcind pe urma lor, 
De Domnu-mbrăţişată, al tău ocrotitor... 


ZAIRA 


De ce nu-i pentru dinsul născut iubitul meu? 
De ce să fie jerfta acestui Dumnezeu? 

Cum să urască Domnul o inimă virtuoasă 

Şi milostivă, dreaptă, cu toţi mărinimoasă? 
Mai bun putea să fie de se năştea creştin? 

Să facă Dumnezeu, deci, din îndoieli şi chin 
Trimisul său episcop mai iute să mă scoată! 
Eu sînt neştiutoare; imi pun nădejdea toată 

În Domnul cu-ndurarea-i de care mi-ai vorbit, 
Această cununie să n-o fi osîndit; 

Și poate că Zairei ce-n taină i se-nchină 

Cu inima rănită, iertarea-i dă, divină. 
Lăsindu-mi tronu-acesta al Siriei, el ţine 

Să sprijine creştinii din Asia, prin mine. 

Ştiai tu, oare, Fatma, că Saladin, sultanul, 
Cel care smulse de la strămoşii mei Iordanul, 
Și iertător întocmai ca Orosman, ştii tu 

Că el la sinul unei creştine se născu? 


FATMA 
Vai, nu vezi că în vorbe îţi cauţi amăgire? 


ZAIRA 


Ah, lasă-mă! Văd totul. Mă sting fără orbire. 
Eu văd că țara, neamul şi toate m-osindesc; 
Că sint o lusignană, că pe-Orosman iubesc, 
Că viaţa mea întreagă de-a lui este legată... 
Căzindu-i la picioare, aş vrea citeodată 

Să mă destăinui toată într-o mărturisire... 


FATMA 


Gindeşte-te că astfel poţi duce la pieire 

Pe însuţi al tău frate şi că primejduiești 

Pe toţi creștinii-aceia al căror reazăm ești, 

Pe Dumnezeu trădindu-l, uitind a lui chemare... 


ZAIRA 


Pe Orosman tu nu-l știi, cu inima lui mare! 


FATMA 


El este-ocrotitorul credinței musulmane 
Şi-oricit i-ar fi iubirea, pornirile-i dușmane 
Nu vor putea să-ndure pontiful să-ţi vestească 
Un Dumnezeu pe care silit e să-l urască. 
Episcopul, în taină, va fi în faţa ta, 

Și te-ai legat... 


ZAIRA 


Ei bine, eu îl voi aştepta. 
Jurat-am taina asta să n-o spun nimănui, 
Dar mă căiesc ascunsă s-o ţin iubitului... 
Și culme-a suferinţei, vai, nu mai sint iubită! 


SCENA ll 
Orosman, Zaira 


OROSMAN 


A fost o vreme, doamnă, cind inima-mi vrăjită 
De scumpe simţăminte găsea o fericire 

Tinjind în laţul dulce după a ta iubire; 
Stăpinul, la picioare, îţi suspina smerit 

Şi s-aștepta să fie într-adevăr iubit. 

N-o să m-auzi strigindu-ţi nevolnic şi pizmaş 
Dojana ruşinoasă în clocot pătimaş; 

Cu inima rănită, prea-s mindru să jelesc, 

Prea mare sint ca josnic s-ascund tot ce gindesc. 


Vin doar să-ţi spun disprețul, ce-i vrednica răsplată 
A toanelor deşarte. Nu poate fi-nşelată 

Iubirea mea cu vorbe voit linguşitoare; 

Nu da iîmpotrivirii o faţă-amăgitoare 

Să prinzi în mreji iubitul ce azi nu te mai știe, 
Nevrind să mai cunoască nici prefăcătorie, 

Nici pricina-i ascunsă, doar ca să nu roșească... 
Totu-i sfirşit; o alta, ştiind să preţuiască 

Iubirea mea, e gata să urce lingă mine 

Pe-un tron unde-al meu suflet voia să ţi se-nchine. 
Voi suferi, dar află că inima mi-e tare 

Şi Orosman, să nu uiţi, de orişice e-n stare. 

Decit să-mi fii iubită, ştiind c-al tău suspin 

Nu este pentru mine, aș vrea să-ţi fiu străin 

Şi să te pierd mai bine, departe, neştiut, 

Pierind cu deznădejdea de a te îi pierdut. 

Ci du-te! A ta vrajă n-am s-o mai simt vreodată. 


ZAIRA 


Tu mi-ai răpit, o, Doamne, vai, totul dintr-o dată! 
Tu, martor al durerii și domn pe-a mea simțire... 
Stăpine, pentru mine tu nu mai ai iubire... 


OROSMAN 


E drept că datoria şi cinstea-mi poruncesc 
De astăzi înainte să nu te mai iubesc. 

Şi-i drept că te iubisem, că azi te-am părăsit, 
Că mă lipsesc de tine așa cum ai dorit, 

Că sub o altă lege... Ţi-e faţa-nlăcrimată? 


ZAIRA 


Ah, cel puțin, stăpine, să nu crezi niciodată 
Că pling fiindcă nu sint sultanului soție: 
Știu că te pierd, căci soarta aşa a vrut să fie, 
Dar inima, stăpîne, tu nu mi-o vezi, mihnită! 
Mă chinuiască cerul de care-s osîndită 
Dacă-n afar’ de tine dup-altceva jelesc! 

OROSMAN 
Tu mă iubeşti, Zaira? 
ZAIRA 
O, Doamne, de-l iubesc! 


OROSMAN 


Ce toană nenţeleasă, ciudată, uimitoare! 

Tu mă iubeşti? De ce vrei cu aspră nendurare 
Iubitului să-i sfîşii inima credincioasă? 

Nu mă ştiam prea bine; în jalea ce m-apasă 
Credeam să am asupră-mi putere mai călită. 
Dar inima mea nu e, nu poate fi cumplită. 
Zaira, niciodată cereasca răzbunare 

lubitului să nu-i dea putere de uitare 

Ca să se poată smulge din lanţu-n care-l ţii! 
Am spus cu asta? Tronul să-l dau altei soţii? 
Nu, n-au trecut prin mintea-mi asemenea gindiri! 
Nu iartă mînioase, dezmetice porniri 

Şi-acel dispreţ zadarnic pe chipu-mi prefăcut;. 
E singura mîhnire pe care ceru-a vrut 
S-o dea iubirii tale, punînd-o la-ncercare. 
Mi-e veşnică iubirea; dar, vrut-ai, de ce oare, 
Împărtăşindu-mi dorul, ca nunta s-o amin? 
Vorbeşte! E o toană? E teama de-un stăpin 

În stare, pentru tine, să-şi părăsească fala? 
Să fie sclifoseală? O, cruţă-ţi osteneala! 

Eu nu o vreau minjită de-această viclenie 
Iubirea care, sfintă, ne leagă pe vecie! 
Trădare-i viclenia, chiar cea nevinovată; 
Nicicînd n-am cunoscut-o; simţirea-mi sfișiată 
Și plină de iubire... 


ZAIRA 


Sint deznădăjduită! 
Mi-eşti drag, fără-ndoială, şi mi-e neţărmurită 
Iubirea ce mă face să-ndur peste măsură... 


OROSMAN 
O, ceruri! Dar vorbeşte-mi! Iar o încurcătură? 


ZAIRA 
Stăpîne-atotputernic! De ce nu-i pot răspunde? 


OROSMAN 


În inima-ţi, Zaira, ce taină se ascunde? 
E vreun creștin la mijloc, cu uneltiri mișele? 
Sint înşelat? Vorbește! 


ZAIRA 


Ah, cum să te înșele? 
Între creştini și tine iubirea mea mă cheamă; 
Nu eşti trădat, stăpîne, să nu ai nici o teamă, 
A mea-i nenorocirea și cea de plins sînt eu! 


OROSMAN 
Tu cea de plins! Zaira! O, mare Dumnezeu! 


ZAIRA 


Îngăduie, stăpine, căzindu-ţi la picioare, 
Să-ţi cer, înfricoșată, un semn de îndurare. 


OROSMAN 


Un semn? Dar cere-mi viața; porunca ta e lege. 


ZAIRA 


Unind a noastre zile, vru cerul să ne lege. 
Tu... Orosman... stăpine... fii milostiv şi lasă 
Ca în singurătate, în jalea ce m-apasă, 

Cu o privire rece norocu-mi să-l măsor 

Şi să-mi ascund un vaiet ce-ar fi supărător... 
Aceste taine miine-ţi vor fi dezvăluite. 


OROSMAN 


Cu ce nelinişti, Doamne, tu mă dobori, cumplite! 


ZAIRA 


Dacă a ta iubire-ţi vorbeşte ca-nainte, 
Urechea ţi-o apleacă la ruga mea fierbinte... 


OROSMAN 


Ei, trebuie, văd bine, ce vrei să vreau şi eu. 

Mă învoiesc, cu toate că simt că-mi vine greu. 

Să-ţi aminteşti că ţie doar îţi aduc prinoase 

Ale vieţii clipe, mai dragi și mai frumoase. 
ZAIRA 


Din vorba ta în suflet o rană îmi rămîne. 


OROSMAN 
Mă părăseşti, Zaira? 


ZAIRA 
Vai, trebuie, stăpîne! 


SCENA Ill 


Orosman, Corasmin 


OROSMAN 


E prea curind să-și cate aici un ascunziș 
Şi-i prea curînd să-nşele, cu viclegug, pieziș, 
Blindeţea mea miloasă şi lesne-ncrezătoare. 
Prietene, cu gindul eu nu mă simt în stare 
Să aflu în tristeţea-i ce tilc ascuns să fie! 
Cum? Cind a mea iubire îi dă o-mpărăţie, 
La sinul fericirii ce sufletu-i rivnește, 
Alături de bărbatul pe care îl iubește, 

Privirea-ndrăgostită în lacrimi îi înoată! 

Mă scoate din sărite purtarea ei ciudată, 
Dar, judecînd mai bine, nu sînt nedrept cu ea? 
În ochii ei n-am oare şi eu o vină grea? 

Am cu de ce mă plinge? Mi-ajunge că-s iubit! 

Vreau, prin puţină milă, să ispășesc smerit 

A geloziei mele nemernică dojană; 

Văd, inima Zairci e fără de prihană 

Şi nevinovăția ce-n vorbă-i se arată 

La viîrsta-i fericită domneşte nentinată. 
Încrederea mea toată pe drept i se cuvine. 
n ochii ei citit-am iubirea pentru mine 

Și sufletu-i ce-ncearcă ai dragostei fiori 

l-a tremurat pe buze de douăzeci de ori. 

Ce inimă e-n stare, mișelnic, a minţi, 

Iubirea s-o arate, fără a o simţi? 


SCENA IV 
Orosman, Corasmin, Meltdor 


MELEDOR 
Stăpine, o scrisoare către Zaira, iată, 
De-oştenii tăi surprinsă, în mînă mi-a fost dată 
OROSMAN 


Cine-o ducea? Hai, dă-mi-o! 


MEI.EDUR 


Stăpîne, un creștii 
Din cei pe care mila-ţi i-a scos din lanţ şi chin 
El tainic încercase-n serai să se strecoare 
Cind prins a fost de gardă și pus în grele fiare. 


OROSMAN 


Ce voi ceti acuma? Vai, groază mi-e! Tu pleacă 


CORASMIN 


Se poate din scrisoare lumină să se facă, 
Durerea ta, stăpine, să-ţi fie ogoită. 


OROSMAN 


Ah, să cetim! Cum tremur, căci mintea mea uimită 

Presimte că-n scrisoare e-nchisă a mea soartă: 

„Dragă: Zaira,-i vremea să ne vedem; o poartă 

Mai dosnică se află ce dă înspre geamic; 

Pe-acolo, fără zgomot, cînd nimeni nu te ştie, 

Și înşelindu-ţi paza, tu să-ţi încerci norocul, 

Aşa cum ni-e speranţa; Zaira, îmi ştii focul; 

Te-agtept; m-aşteaptă moartea de nu-mi eşti credin- 
cioasă.“ 

Ei, Corasmin, tu ce spui? 


CORASMIN 
Purtarea-i rușinoasă 
M-a îngrozit, stăpine, mult peste-a mea răbdare. 


OROSMAN 


Vezi bine cum mă-nşală... 


CORASMIN 


Nemernică trădare! 
Stăpine, la ocară rămii nesimţitor, 
Atunci cînd adincauri un gînd bănuitor 
În rana dureroasă a picurat otravă? 
Ah, fără îndoială că fapta ei mirșavă 
Ţi-a lecuit iubirea ce slava ţi-a minjit. 


OROSMAN 
Hai, Corasmin, dă fuga, la ea zboară grăbit, 
Scrisoarea i-o arată... Să tremure... şi-ndată 


De-o sută de pumnale să moară-nsîngerată... 

Dar pină s-o ucideţi... ah, Corasmin, mai stai, 
Mai stai, nu-i incă vremea... Aducceţi în serai 
Pe-acel creştin, să-l vadă... ah, dragul mcu amic, 
Turbarea mă omoară... Nu... nu mai vreau nimic... 


COR ASMIN 


Nu suferi-ncă nimeni ocară mai cumplită! 


OROSMAN 


Îngrozitoarea taină iat-o dezvăluită 

A ticăloasei inimi ce nu-nceta să geamă; 
Ca o mironosiţă, cu prefăcută teamă, 

Ceru cităva vreme, mereu copilăroasă, 

Chiar din serai să-ngădui ea singură să iasă. 
Eu mi-am înfrînt voința; scăpînd privirii mele 
Pleca iînlăcrămată... Pleca doar să mă-nșele! 
Zaira! 


CORASMIN 


E sfruntată a ei nelegiuire; 
Nevinovat, stăpîne, te duce la pieire. 
Tu slava ta să n-o uiţi şi, înfruntînd necazul... 


OROSAMAN 


Aşadar, acesta e Nsrestan, viteazul, 

Creştinu-a cărui faimă răsună în Solym, 

Plin de virtuți alese! Îmi place! Aferim! 

*Mă minunam de diînsul şi mă-ntrebam de-i bine 
Ca un creştin să aibă virtuţi la fel cu mine. 
Ah, scump o să-mi plătească isprava lui şireată! 
Zaira, dar Zaira e mult mai vinovată! 

Pe ea, sclava creștină, puteam s-o rinduiesc 

Să lincezească slugă, fără s-o înjcsesc. 

Cit am făcut ea știe — o sclavă! —- pentru ca! 
Ah, eu, năpăstuitul! 


5* 6? 

CORASMIN 


Stăpîne, rivna mca 
E gata; dintr-acele făpturi ce te mîhnesc 
De vrei să vezi vreuna... 


OROSMAN 


S-o văd şi să-i vorbesc! 
Hai, sclavule, aleargă și adu-mi-o aici! 


CORASMIN 


În balu-n care te-afli ce ai putea să-i zici? 


OROSMAN 


Prietene, eu nu ştiu, dar poruncesc s-o văd. 


CORASMIN 


Stăpîne, vei începe, aşa cum întrevăd, 

Să te jeleşti, s-ameninţi, să verşi lacrimi amare 
Și, dindu-i astfel arme tot ea va fi mai tare, 

Iar inima robită, călcînd pe bănuială 

Ei îi va da dreptate, găsind o potriveală. 

Vrei să m-asculţi, stăpîne? Scrisoarea o ascunde; 
Ca mintea ta să poată în inima-i pătrunde 

Să pui să-i dea scrisoarea o mînă neştiută; 
Numai aşa vedea-vei cît e de prefăcută 

În tainicele-i cute, sub dres şi sub spoială. 


OROSMAN 


Într-adevăr, tu crezi că Zaira mă-nșală? 
Fie, ce-o fi să fie, îmi voi cerca norocul: 

Cu cinste voi împinge pînă la capăt jocul, 
Să văd şi pînă unde cutezătoarea ştie 

La rindul ei să-mpingă ascunsa-i viclenie. 


COR ASMIN 


O teamă am, stăpîne, că ai trimis s-o cheme... 
Cu inima ta bună... 


OROSMAN 


Nu, n-ai de ce te teme. 
Vai, inima-mi nu ştie, ca ea, să se prefacă, 
Dar am acea tărie să ştiu s-o fac să tacă; 
Și pentru că Zaira m-a înjosil să fiu 
Potrivnic în iubire c-un altul şi să-l ştiu, 
la repede hirtia; pune- o sub ochii ci 
Scrisoarea ce ne face să suferim tustrei. 
Ci iat-o! Vezi de-alege o slugă credincioasă 
S-ajungă la Zaira scrisoarea nemiloasă. 
Hai, du-te. De privirea-i mă voi feri, cuminte; 
Mai bine-i să nu vină! Dar, iat-o, ceruri sfinte! 


SCENA VI 


Orosman, Zaira, Corasmin 


ZAIRA 


Uimită sînt, stăpine; ce te-a făcut, deodată, 
Să poruncești la tine să fiu adusă-ndată? 


OROSMAN 


Ei bine,-acuma, doamnă, vreau să mă lămureşti: 
Porunca-i însemnată cum nici nu te gindeşti. 
M-am sfătuit... Iubirea nenorociri ne poartă, 

Să hotăriîm c-o vorbă, pe şleau, a noastră soartă. 
Tot ce-am făcut, pesemne, din grija pentru tine, 
Încrederea-arătată, purtările-mi blajine, 

Mîndria mea uitată, coroana la picioare 

Au smuls recunoștinla din inima ta, caro, 

În fiece zi-ncolțită de-a mea milostivire, 

De bunătate-nvinsă, crezu că-i de iubire. 

În sufletu-ţi, cu tine, ec vremea să citesc 

Şi-n ascunzişu-i tainic, deschis, să m-adincesc. 
Tu singură socoate şi limpede răspunde, 

Cum eşti datoare celui ce gindul nu-şi ascunde: 
De este-altă iubire cu vraja-i neînvinsă 
Ce-ntrece a mea rivnă, sau tot atit de-aprinsă, 
Să-mi faci mărturisire şi, de la-ntiia şoaptă, 
În inima-mi iertare ţi-e dată, te așteaptă. 
Jertieşte legii mele-ndrăzneţul tău iubit! 
Gindegte: te văd încă şi îţi vorbesc sfiit, 

Pin’ fulgerele mele năprasnic s-or abate; 

Mai cste doar o clipă să pot ierta. Socoate! 


ZAIRA 


Tu! Îndrăzncști, stăpine, tu astfel să-mi vorbeşti! 
Dar inima pe care tu mi-o batjocorești, 

Ce-a fost de cer supusă la cazne-atit de crunte, 
De n-ar fi fost iubirea, născută-i să te-nirunte. 

Eu nu mă tem decit de văpaia blestemată 

Ce-n suflet arde încă; doar ea e vinovată 

Şi dragostea pe care s-o uit ar fi mai bine, 

Că trebuie să-mi apăr ființa, în ruşine. 

Nu ştiu dacă de ceruri trădalnice, ursită 

A fost a ta să fie viaţa-mi urgisită. 

Întîmple-sc orice dar, pe cinstea mea ce-i scrisă 
Întocmai ca iubirea în inima-mi deschisă; 

Ţi-o jur că azi Zaira, pe vrerea ei stăpină, 

N-ar suferi în juru-i nici regii să rămînă, 

Că m-ar scirbi oricare, acuma, după tine. 

Vrei tu să ştii mai multe, să mă cunoşti mai bine 
Și inima ce este în a mihnirii gheară 

Vrei, deznădăjduită, in ochii tăi s-apară? 

Tu află deci că-n taină, în ciuda ei, bătea 

La tot ceca ce astăzi iţi spune gura mea: 

Că pentru tine-ofta doar, cu mult nainte, cînd 

Nici nu te aplecaseşi la dorul meu născînd, 

Că-ţi presimţea iubirea gi că ardea tăcută, 
Îngenuncheată ţie, de tine neştiută, 

Că, în sfirgit, pe tine ca te iubea vrăjită, 

Că nu a fost gi nu e de altul stăpinită. 

Îmi este martor cerul pe care-l supăr, poate: 
De-s vrednică să sufăr şi îulgerele-i toate, 

Iar inima de-mi geme sub vină şi ruşine, 
Uitucule, tu află că-s toate pentru tine! 


OROSMAN 
De dragoste-mi vorbeşte cu mincinoasa-i gură! 
Ce culme-a mișeliei! Zaira! Şi mai jură! 
Cînd am chiar a trădării dovadă ticăloasă! 
ZAIRA 


Ce-ai zis? Ce suferință pe inimă-ţi apasă? 


OROSMAN 
Nu sufăr. Mă iubeşti? 


ZAIRA 


Dar glasu-ți furtunatec 
Cum poate să-mi vorbească în clocotu-i sălbatec 
De dorul spus adesea în dulce tinguire? 
Vai, glasul tău mă-nghcaţă vorbindu-mi de iubire. 


OROSMAN 


Tu mă iubeşti? 
ZAIRA 


Iubirca-mi n-o pune la-ndoială. 
Ce sint aceste furii ce-n tine dau năvală? 
Vai, ochii tăi, în suflet, ce spaime-mi răscolesc! 
Te indoieşti de mine? 


OROSMAN 


Nu, nu mă indoiesc. 
Acuma, pleacă, doamnă. 


SCENA VII 


Orosman, Corasmin 


OROSMAN 


Vicleana prefăcută, 
În culmea grozăvici, nu se dădu bătută; 
Cu liniştită faţă ca mă minţea, suavă, 
Păstrindu-și pîn’ la capăt minciuna ei mirșavă. 
Ai sclavul să slujească turbata mea pornire? 
Voi şti a mea ocară şi-a ci nelegiuire? 


CORASMIN 


Da, m-am supus poruncii; dar vraja-i trădătoare 
Să nu-ţi mai răscolească suspine tinjitoare; 

Te vei uita la dinsa cu ochii nepăsării, 

Fără să simţi căinţa în urma răzbunării 

Și fără ca iubirea să-ncerce s-o abată. 


OROSMAN 


Azi, Corasmin, mi-e dragă mai mult ca niciodată. 


CORASMIN 


O, ceruri! Tu, stăpine! 


OROSMÂN 


Mă mingiie speranţa: 
Acest creştin nemernic, venit acum din Franţa, 
Nerăbdător s-arată, semeţ și îlușturatec; 
El poate crede lesne în dorul lui zănatec, 
În dragostea-i smintită — şi plin de-nchipuire 
Să fi-ndrăznit, se poate, oftind, o tinguire. 
Privirile Zairei pesemne l-au orbit, 
Şi, fără greş, oricine la fel s-ar fi scrintit. 


rezind că ea-l iubeşte, el singur EE E 
spele intre dinşii să nu fie.nvoială. sală; 
Ea n-a văzut, Zaira, răvaşul ticălos; 
Necazul meu nu-mi pare atit de fioros; 

Tu, Corasmin, ascultă: cînd bezna cea mai deasa 
Îşi va aşterne umbra pe lumea Päcătoasă, 
De-ndat ce pe sub ziduri îl Vei vedea că e 
Pe Nerestan, creştinul cel miluit de iii 
Ai grijă să-l înhaţe soldaţii-ntr.o clipită, * 
lar ruşinoasă caznă să-i fie pregătită. 

Aşa, cu grele lanţuri, să mi-l aduceţi mie. 
Lăsaţi-o pe Zaira. Ea slobodă să fic! 

Vezi inima mea cum e şi vezi cit o iube, 
Minia mi-e mai mare, eu însumi Mă-ngrozesc: 
Ruşine mi-e de jalea în care. adincit, ; 


Dar vai de trădătorii care m-au terţelit. 


ACTUL AL, CINCILEA 


SCENA 1 
Orosman, Corasmin, un sclav 
OROSMAN 
(către sclav) 


Trimis-am să o cheme: ca va veni îndată. 
Gindeşte-le că soarta-mi îţi este-ncredinţată. 


Să-i dai răvaşul scris de creștinul care-o cheamă... 
La ea te uită bine, să-mi spui ce bagi de seamă 


Şi să-mi aduci răspunsul... Pagi... ca e, ncgreşit. 
(Către Corasmin.) 


Tu, credincios pricten al unui prinţ mihnit, 
Ajută-mă necazul eu să mi-l pot ascunde. 


SCENA H) 


Zaira, Fatma, un sclav 


ZAIRA 


Ce glas pină aicea, în jalea mea, pătrunde? 
Vai, cine să mă scape do-această grozăvic? 
Seraiu-nchis! O, Doamne, e], frate-meu să fie? 


Spre-a-mi întări credinţa, chiar Domnul cu-a sa mină 

Pe căile-i ascunse poate-nspre minc-l mînă. 

În ochii-mi se arată ce sclav necunoscut? 
SCLAVUL 

Acest răvag ce-n taină în mînă mi-a căzut 

Ți-l dau ca o dovadă-a credinţei slujitoare. 


ZAIRA 
Dă-l. 
(Citeşte.) 
FATMA 
(aparte, în timp ce Zaira cileşte) 


Doamne-atotputernic! Din cer fă să pogoare 
Privirea-ți milostivă pe-acest lăcaş profan! 
Pe-a mea domniţă smulge-o acestui Orosmun! 


ZAIRA 
(către Fatma) 
Am să-ți vorbesc. 


FATMA 
(către sclav) 


Hai, pleacă. Agteaptă în palat 
Şi lasă-ne acuma; vei fi din nou chemat. 


SCENA Ill 
Zaira, Fatma 


ZAIRA 


Citeşte-astă scrisoare şi ce să fac să-mi spui; 
Vreau să urmez supusă porunca fratelui. 


FATMA 


Zi mai curînd porunca lui Dumnezeu, cel care 
Te vrea îngenuncheată la ale sale-altare; 
Nu N6restan te cheamă, ci glas dumnezeiesc. 


ZAI RA 


Stiu; la chemarea asta eu nu mă-mpotrivesc. 
Mă leagă jurămintul; dar, aș putea, pe mine, 
Pe frate-meu, pe toate ființele creştine, 

Pe toţi să-i las în prada primejdiei cumplite? 


FATMA 


Tu nu ești tulburată că-s vieți primejduite; 
În zbuciumatu-ți suflet vorbeşte-a ta iubire. 
Eu inima ţi-o ştiu doar; cu ei într-o simțire, 
De n-ar fi-ndrăgostită, ca n-ar sta la-ndoială. 
Măcar de ţi-ai cunoaşte acum a ta greșeală... 
Ţi-e teamă să nu superi cumva pe-al tău iubit... 
Cum? Crincena-i cruzime n-o vezi, nu tc-a-ngrozit, 
Şi nu vezi în blindeţea-i un suflet de tătar? 
Acest sălbatec tigru, în milă chiar barbar, 

Ce pînă şi-n iubire cu-ameninţări se poartă... 
Şi inima-ţi, de dînsul, nu vrea să se despartă? 
Tot pentru cl suspină? 


ZAIRA 


Dar el ce vină are? 
Eu i-am adus ocară în ziua aceea-n carc 


Deşi rivneam la nunta ce fuse pregătită, 

Cind tronul era gata, moscheca-mpodobită 

Şi mă slăvea iubitul, cerui intirziere... 

Eu, care-n loc să tremur sub falnica-i putere, 
Năprasnica simţire i-am înfruntat-o, cu 

Ce i-am supus iubirea, făcindu-l robul meu, 
Jertfindu-mi numai mie Pornirea-i drăgăstoasă... 


FATMA 


La dragostea ce-n suflct o rană vie-ți lasă 
Mai poți gîndi tu oare, chiar în această clipă? 


ZAIRA 


Ah, Fatma, deznădejdea-mi din toate se-nfiripă. 
Ştiu, din serai nu-i nimeni în stare să mă scoată; 
Să merg aş vrea prin ţara creştină, depărtată, 
Plecind de pe meleagul acesta urgisit, 

În care al meu suflet atit a pătimit. 

Dar simt că-n clipa asta dorinţa mi-e-nfrinată 

Și imi urez în taină să nu plec niciodată! 

Ce stare şi ce zbucium! Nu, sufletu-mi nu știe 

Ce trebuie să facă, ce doruri îl imbie; 

În suflet simt, o, Doamne, a groazei cotropire; 
Întoarce-o de la mine, cumplita presimţire, 

Vezi, de creștini ai grijă, primejdiile ia-le, 

Pe frate-meu veghează-l din cerurile tule! 

Da, vreau să-l văd acuma, vreau lui a mă supune, 
Dar din Solym îndată ce va pleca, voi spune 
lubitului, căci fi-voi atunci mai îndrăzneață, 

Ce nepătrunsă taină ascunde a mea viaţă. 

Credinţa mea voi spune-o, de care m-am legat, 
Şi-n inimă cetindu-mi, va fi înduioşat; 

Dar, de-aş pieri aicea, în chinuri, neştiută, 

Nu-mi voi trăda eu neamul din care sînt născută. 
Hai, du-te. Al meu frate aici vreau să apară. 

Să intre sclavul. 


SCENA IV 


ZAIRA 
(singură) 
Doamne, la care se-nchinară 
Străbunii şi părinții şi bietul nostru tată! 
Luindu-mă de mină, tu calea mi-o arată! 


SCENA V 


Zaira, sclavul 
ZAIRA 


Pe-acel creştin ce-agteaptă, tu du-le de-l vestește 
Că nu-i trădez credinţa pe care o slujeşte, 
Că Fatma îl va duce aici, făr-amînare. 

(Aparte.) 


Acum te linişteşte, Zaira, şi fii tare. 


SCENA VI 


Oresman, Corasmin, sclavul 


OROSMAN 
Co-ncet se scurge vremea pentru mînia mea! 
(Către sclav.) 


Ei, repede, răspunde! Vorbeşte! Ce-a spus ea? 


SCLAVUL 
Văzui, stăpine, spaima că-i gata s-o-ncovoaie; 
A-ngălbenit şi lacrimi din ochi curgeau şiroaie; 
Mi-a spus să ies afară și iarăşi m-a chemat 
Şi tremurîndu-i glasul, cu suflet tulburat, 
“ăgădui s-aștepte, aici, lîngă grădină, 
Pe cel ce-n astă noapte va trebui să vină. 


OROSMAN 

(sclavului) 
Tu pleacă. Îmi ajunge... 

(Lui Corasmin.) 
Să piei din ochii mei... 

Mă lasă... Muritorii toţi mi se par migei... 
Ţi-am spus, mă lasă singur, în furii asmuţit 
Urăsc toată-omenirea, de mine sînt sciîrbit. 


SCENA VIEL 


OROSMAN 
(singur) 


Unde mă aflu, Doamne? Și dorurile mele 
Cu Nerestan, trădalnic, Zaira să le-nșele? 
Mișelnică pereche, cumplită-mpreunare! 
Hai, smulgeţi ziua asta minjită cu trădare! 
N-ai să te bucuri însă, Zairă ticăloasă ! i 
Ei, Corasmin, te-ntoarce! 


SCENA VIII 


Orosman, Corasmin 


OROSMAN 


Și tu mă părăsosti 
Vino! Pe vinovatul potrivnic îl zaroti 


CORASMIN 


Nu văd încă nimica. 


OROSMAN 


Cumplită noapte, vii 
Să-ţi imprumuţi tu vălul l-astfe] de mirșăvii! 
Zaira!... Trădătoare!... Cit bine i-am făcut! 
Cu fruntea neclintită aș fi privit tăcut i 
Cum praful se alege din tron și măreție; 
De-aș fi ajuns în lanțuri de crîncenă robie 
Mi-aş fi păstrat dirzia şi liniştea întreagă, 
Dar să mă-nşele dinsa, cea carc mi-a fos dragă! 


CORASMIN 


Ce vrei să faci, stăpine, cind jalea te doboară? 
Ce urmăreşti? 


OROSMAN 


Un strigăt n-ai auzit de-afară? 


CORASMIN 
Stăpine... 


OROSMAN 


Aud un foșnet care mă-nfioară... 
E cineva pe-aproape... 


COR ASMIN 


Nu vine nimeni încă. 
E cufundat seraiul în liniște adincă 
Și toate dorm în tihnă iar, umbra nopţii creşte... 


OROSMAN 


Nu doarme fărdelegea, mereu mă urmăreşte. 
N-aş fi crezut-o-n stare de-atita îndrăzneală! 
Tu inima mea n-o ştii şi-a dragostei sfială... 
Ah, o slăveam! Aprinsă era a mea iubire! 
Să-mi hotărască soarta, putea cu o privire! 
Să sufăr, să mă bucur nu pot decit prin ea! 
Ah, Corasmin, te-ndură de suferinţa mea! 


CORASMIN 


Tu, Orosman, plingi oarc? O, ceruri! Ce ocară! 


OROSMAN 


Din ochii mei curg lacrimi azi pentru-ntiia oară. 
Vezi soarta mea cum este și vezi a mea ruşine; 
Dar, dup-aceste lacrimi e moartea care vine. 
Tu pe Zaira plinge-o şi plinge-mă pe mine, 

Căci e aproape ceasul și lacrimile-aceste 

De singele ce-o curge vor să ne dea de veste. 


CORA MIN 


Ah, tremur pentru tine... 


OROSMAN 


Adiînc să te-nfioare 
Durerea mea, iubirea și crunta răzbunare. 
Apropie-te... Vino... Urechea nu mă-nşcală... 


CORASMIN 
Paşi umblă pe sub ziduri... 
OROSMAN 


Hai, prinde-l cu iuţeală 
Pe Ncrestan şi-n fiare să fie-ndată pus; 
Aşa-ncărcat de lanţuri să-l văd aici adus. 


SCENA IX 
Orosman; Zaira şi Falma călcîind în întunericul 
din fundul scenei 
ZAIRA 
Ei, Fâtma, te grăbeşte! 
OROSMAN 


Ce-aud? Mă trec fiori! 
E-un glas ce mă vrăjise, duios, de-atitea ori, 
E gura trădătoare ce mi-a-nşelat iubirea, 
Unealta ticăloasă slujind nelegiuirea? 
Să mă răzbun! Vicleana! Cum, e chiar ea? O, cer! 
Zaira... Doaimnne,-mi scapă din mină acest ficr... 


ZAIRA 
(către Fatma) 


Vino pe-aici... Curajul m-ajută să-l păstrez... 


f RI 


FATMA 
El va veni. 


OROSMAN 


Ce vorbe! Îmi vine să turbez... 


ZAIRA 
Fiori mă trec, de groază. Mi-e sufletu-amărit... 
Eşti Nerestan pe care l-am aşteptat atit? 


OROSMAN 
(repezindu-se la Zaira) 


Sint eu, trădatul! Cazi la picioare, păcătoasă! 


ZAIRA 
(prăbuşindu-sc) 


Mor, Doamne! 


OROSMAN 


Răzbunat-am ocara ticăloasă! 
Să nu mai stăm pe-aicea... Nu pot... Ce-am săvirșit? 
Nimic decit dreptate! Păcatu-i pedepsit! 
Ah, iată-i şi iubitul! Chiar soarta mi-l trimite 
Să-mi satur răzbunarea cu bucurii scrişnite! 


SCENA X 
Orosman, Zaira, Nerestan, Corasmin, Fatma, 
sclavi 
OROSMAN 


Nefericit migelnic venit pe-acest meleag, 

Care, pe totdeauna, mi-ai smuls ce-aveam mai drag, 
Ci vino mai aproape, vrăjmaş demn de dispreţ, 

Cu sufletu-ţi trădalnic, viteazule-ndrăzneţ! 

Tu ai venit aicea ca să mă necinsteşti; 
Răsplata te aşteaptă; poţi să te pregăteşti. 
Trădarea ta mîrşavă gi chinurile mele 

Le vei plăti în chinuri şi tot atit de grele. 
Pedeapsa-i pregătită? 


CORASMIN 
Stăpine, pregătită. 


OROSMAN 


În inima ta cazna a şi-nceput, cumplită; 
Privirea ta mai cată pe cea care-o iubeşte, 
Ibovnica vicleană care mă terfeleşte. 
Priveşte-o, te aşteaptă. 


NERESTAN 


Ah, ce văd? Sora mea! 
Zaira!... Nu mai este! Ah, monstru blestemat! 


OROSMAN 
E sora lui? O, Doamne! Să fic-adevărat? 


NERESTAN 


Ai auzit prea bine, nelegiuit barbar! 

Din trupul meu, ei, haide, vino de varsă iar 
Nefericitul singe dintr-o regească spiţă, 

Ca să sfirşești odată şi-această rămăşiţă! 

Fu Lusignan, bătrînul, năpăstuitu-i tată; 

El îşi sfirși la pieptu-mi viaţa întristată, 
Şi-acum veneam Zairei din partea lui să-i spun 
Voinţa-i de pe urmă şi-un ultim rămas bun. 
Şi-n inima-i firavă şi-atit de simţitoare 

Să reaprind credinţa creştină-nvingătoare. 
L-a miniat pe Domnul și legile creștine 

Şi el a pedepsit-o că te-a iubit pe tine! 

OROSMÂN 


E-adevărat? Zaira! Pe mine mă iubea? 
E sora lui? O, Fatma, eram iubit de ea? 


FATMA 


Crud ucigaș! Acesta e singuru-i păcat. 

Ai sfişiat ca tigrul de singe insetat 

Pe cea care-mpotriva voinţei te slăvise 

Şi mîngiia nădejdea că Dumnezeu primise 
Tributul ei de lacrimi din inimă pornite, 
Şi-nduioșat de-atitea dorinţe nemplinite, 
Cuprins de milă, poate, ar vrea să vă unească. 
Vai, inima-i curată prea mult vru să rivnească! 
O înşela nădejdea în dulcea ei sfială 
Şi-nspăimintatu-i suflet stătea la îndoială 
Pe cine să aleagă: pe Domnul sau pe tine. 


OROSMAN 


Mi-ai spus de-ajuns. O, ceruri! Ea mă iubea pe mine! 


NERESTAN 


Ce mai aştepţi să-ţi saturi turbarea, nemilos? 

Doar eu mai sînt în viaţă c-un sînge glorios 

Pe care-al tău părinte şi lu ni l-aţi vărsat. 

Să fiu iar împreună cu-al meu neam întristat, 

Cu-acel viteaz şi fata ce i-ai răpus-o, crunt. 

M-aşteaptă chinuri grele? Sint gata să le-nfrunt. 

Tu m-ai făcut să-l sufăr pe cel mai crunt din toate, 

Dar setea-ţi arzătoare de singe au mai poate 

Lăsa ca să-ţi vorbească doar cinstea, ca-nainte? 

Smulgind din mine viaţa, adu-ți măcar aminte 

Că ai jurat creştinii să-i scoţi din lanţul lor. 
ncrincenatu-ţi suflet, cum e nendurător, 

E-n stare de această mărinimoasă faptă? 

Sint gata s-o răscumpăr cu moartea ce m-așteaptă! 

= OROSMAN 
(îndreptindu-se spre cadavrul Zairci) 


Zaira! 
CORASMIN 


Vai, stăpine, te poartă pașii — unde? 
Să mergem. Jale-adincă în sufletu-ţi pătrunde. 
Iar Nerestan, să-ngădui... 


NERESTAN 


Barbarule hain, 
Ce poruncești? Hai, spune! 


OROSMAN 
(după o tăcere lungă) 


Ascultă, Corasmin: 
Vreau lanţurile sale acum să i se scoată 
Şi ciţi îi sint tovarăşi cu el să plece-o dată; 
lar pe năpăstuiţii creştini cu dărnicie 
Să-i incărcaţi de daruri, din marea-mi bogăţie, 
Şi pină-n portul Jaffa să-i duceţi. 


CONASMIN 


Dar, stăpine... 


OROSMAN 


Supune-te și gura-ţi o vorbă să nu-ngîne! 

Grăbepte-te şi-ntocmai să faci precum doresc: 

Sultan, îţi dau poruncă, prieten, te iubesc. 

Nu picrde vremea, du-te; vezi, mă slujeşte bine. 
(Către Nerestan.) 


Nenorocos războinic, dar mai putin ca mine, 
Aceste-nsîngcrate meleaguri tu le lasă, 
Să duci în a ta ţară făptura ei rămasă 


Fără lumina vicţii prin crunta mea turbare. 
Aflind, creştini şi rege, de jalnica-ntimplare, 
Vor pomeni-o veșnic cu lacrimi și suspine; 
Dar dacă adevărul îl vor afla prin tine 

Tot osîndindu-mi fapta, voi îi poate jelit... 
Arată-le pumnalul pe care-un braţ smintit 

L-a împlintat în pieptul ei sfint, cu-nvergşunare. 
Le spune c-am dat moartea cea mai îngrozitoare 
Femeii dintre toate cea mai neprihănită 

Ce-a fost de cerul însuși vreodată făurită; 

Le spune c-așternusem întreaga-mpărăţie 

La ale ei picioare și spune-le, să ştie, 

Că-n sîngele ei mîna sălbatec mi-am scăldat-o, 
Că o slăveam, le spune, şi că am răzbunat-o! 


(Se omoară.) 
(Către ai săi.) 


Pe-acest viteaz cinstiţi-l şi arătaţi-i calea. 


NERESTAN 


Mă luminează, Doamne; mi-e prea adincă jalea. 
E-n stare-nverşunarea-ţi acum să mă silească 
Chiar eu să fiu acela care să te jelească? 


